Minuri/sinhala-corpus-wikipedia huggingface dataset:
ආහාර විෂයෙහි, අහියෝග කළ නොහැකි තත්වයක ඉහළින්ම පවතී
එක්සත් ජනපදය විශාලම ආහාර නිෂ්පාදකයා සහ අපනයනකරු  යන තත්වයේ සිටී. එමෙන්ම අනෙක් ජාතීන්, සංවර්ධනය වෙමින් පවතින රටවල්, ඇතැම් ධනවත් තෙල් අපනයනය කරන රටවල් වල පවා ආහාර හිඟයක් ආරම්භ වී ඇති අතර වඩ වඩාත් එක්සත් ජනපදයෙන් ආනයනය කරන ලද ආහාර මත  යැපීමට සිදුවීම එක්සත් ජනපදයේ බලය වැඩිවීමට හේතුවී ඇත
මෙම තත්වය ඇමෙරිකානු ආහාර ආනයනය කරන රටවල් වලින් සුහදශීලී හැසිරීමක් අපේක්ෂා කිරීමට ඇමෙරිකාවට ඉඩ සලසා දී තිබේ
මෙය එම රටවලට බලපෑම් ඇතිකළහැකි ආකාරයකි
දිළිඳුතම ඇතැම් ඔපෙක් රටවල් එක්සත් ජනපද ධාන්‍ය මත යැපේ
එමනිසා එක්සත් ජනපදයට දේශපාලන අරමුණු වෙනුවෙන් ආහාර අපනයනය පාලනය කිරීමේ හැකියාවක් පවතී
එක්සත් ජනපදය මෙම ආහාර බලය ඔපෙක් රටවලට පීඩනයක් ඇතිකිරීමට යොදාගනී
එම රටවල් එක්සත් ජනපදය මත රඳාපවතින බැවින් ආහාර හිඟයක් පවතින හා දුර්භීක්ෂ කාලයන්හි දී ආහාර බලය වඩාත් ඵලදායී වේ
එක්සත් ජනපදය ඔවුන්ගේ ආර්ථික බලය අනෙක් රටවලට දඬුවම් දීමට ක්‍රමානුකූලව භාවිතා කරයි
එක්සත් ජනපදය එය සිදුකරන එක් ආකාරයක් වනුයේ, අපනයන ආහාර සඟවා තබා ගැනීමයි
අනෙක් රටවලට දඬුවම් කිරීමට ඇති හේතු විවිධාකාරය
කෙසේ වෙතත් එය ප්‍රධාන කණ්ඩායම් දෙකකට බෙදිය හැකිය
විරුද්ධ රටකට දියුණුවීමට ඉඩ නොදීමේ අරමුණ සහ වෙළඳ පොළ දියුණුවීම/ මානව හිතවාදී අරමුණුයි
විරුද්ධ රටකට දියුණුවීමට ඉඩ නොදීමේ අරමුණ ක්‍රියාත්මක වන්නේ, එක්සත් ජනපදයට තර්ජනයක් වන රටවලට දඬුවම් කිරීමටයි
එවැනි තර්ජනයකට උදාහරණයක් වන්නේ, වෙනත් වර්ගයේ රාජ්‍ය පාලනයක් සහිත රටවල්ය
එම කාණ්ඩයට අයත් තවත් උදාහරණ වන්නේ, සමාජවාදී රටවලට,කොමියුනිස්ට් රටවලට, අන්තගාමී රාජ්‍යයන්ට සහය දෙන රටවලට, ප්‍රති කොමියුනිස්ට් වීමට තරම් ප්‍රමාණවත් ප්‍රජාතන්ත්‍රවාදයක් නැති රාජ්‍යයන්ට සහ එක්සත් ජනපදයේ ගිවිසුම් පිළිනොගන්නා රාජ්‍යයන්ට ආධාර නොදීමයි
වෙළඳ පොළ සංවර්ධනය හා මානව හිතවාදී අරමුණු  වලට උදාහරණ ලෙස එක්සත් ජනපදය හා ආර්ථිකව සම්පූර්ණ කිරීමට උත්සාහ කරන රටවල් කාණ්ඩය යටතට ගැනේ
එක්සත් ජනපද සමාගම් වලට  අයත් දේපළ  තම රාජ්‍ය පාලනයට නතුකරගැනීමට උත්සාහ කරන රටවලට,එක්සත් ජනපද සමාගම් වල ක්‍රියාකාරකම් තමා සතු කරගැනීමට අවශ්‍ය රටවලට සහ දේශීය ආර්ථික ප්‍රතිපත්තියක් ආරම්භ කිරීමට උත්සාහ කරන රටවලට විදේශ ආධාර නොදීමට එක්සත් ජනපදය කටයුතු කරයි
1970 සිට එක්සත් ජනපදය ඔවුන්ගේ ඉරියව්ව වෙනස් කරන ලදී
රාජ්‍ය දෙපාර්තමේන්තුව හා සී.අයි.ඒ. මඟින් වෙළඳ තහනම්වල හැකියාව අනාවරණය කරමින් වාර්තා නිකුත් කරනු ලැබිණි
මන්ත්‍රී මණ්ඩල කෙටුම්පත එම්.ආර්. 5426, වෙළඳ අනුමැතීන් නැවත පිහිටුවීම හා අපනයන නඟාසිටුවීමේ පනත 2000, ලිබියාව, සූඩානය හා උතුරු කොරියාවට අදාළව පැවති කෘෂිකාර්මික ද්‍රව්‍ය අපනයන අනුමැතීන් ඉවත් කරන ලදී
(කියුබාව සමඟ කෘෂිකාර්මික ද්‍රව්‍ය වෙළඳාම ඇතැම් සීමා කිරීම් යටතේ පවතී
) මේ සම්බන්ධව මන්ත්‍රීමණ්ඩල නිශේධ බලය, ඒකාංශ ජනාධිපති ක්‍රියා අභිබවා දෙනලදී
අප්‍රිකාව 

අප්‍රිකාවේ ආහාර දේශපාලනය උතුරු ඇමෙරිකාව හා යුරෝපයට වඩා වෙනස් වන්නේ අප්‍රිකාවේ, විශේෂයෙන් සූඩානයේ කුඩා පරිමාණයේ ආහාර බලයක් තිබීමයි
ඇතැම් විශේෂඥයන් පවසන්නේ අප්‍රිකාවේ දුර්භික්ෂය හා ආහාර අනාරක්ෂිතභාවයට හේතූන් ලෙස, ආහාර නිෂ්පාදනයේ යෝග්‍ය නොවන ඵලදාව හා ජනගහන වර්ධනය හා පාරිසරික ස්ථාවරත්වය අතර අන්තර්සම්බන්ධතාවයේ පසුපසට යන චක්‍රයයි
වැඩිදුරටත් අධ්‍යයනයෙන් අනාවරණය වූයේ, අප්‍රිකාවේ විවිධ ආහාර අනාරක්ෂිත ප්‍රශ්ණවලට එකම උත්ප්‍රේරකය ස්වභාවය පමණක් නොවන බවයි.

සූඩානය 

දුර්භික්ෂය සාමාන්‍යයෙන් සිද්ධාන්ත 2ක් මඟින් හැඩගැන්වී ඇත
පළමුවැන්න ආහාර සුලභතාවය අඩු වීමයි
මෙය නියඟයක්, යුද්ධයක් හෝ කෘෂිකාර්මික පද්ධතියට සිදුවන වෙනත් උග්‍ර වෙනසක් හේතුවේ
මෙය දුර්භික්ෂයට ස්වාභාවික හේතුවයි. අනෙක් සිද්ධාන්තය,ප්‍රාථමික වශයෙන් ආහාර වලට ප්‍රවේශවීමේ හෝ සුදුසුකම් ලැබීමේ මහජනතාව සතු හැකියාව සමඟ සබැඳේ
මෙම ගැටළුවේදී, සූඩානයේ දේශපාලන බලයන්, ජනතාවගේ ඡන්දය සඳහා තරඟයක් පැවතීම, දුර්භික්ෂය සඳහා පොළඹවා ගැනීමෙන් හෝ ධෛර්යමත් කිරීමෙන් බාධා සිදුකරන ලදී
එමඟින් ආහාර බලය කුඩා පරිමාණයෙන් තිබූ බව පැහැදිලි වේ
උදාහරණයක් ලෙස, 1980 හි සූඩානයේ පැවති දුර්භික්ෂය සම්පූර්ණයෙන්ම ඕනෑකමින් කරනලද දෙයකි
එහි එකම ඇපය වූයේ වෙනස් ජන කොටස්වල විවිධ එකතූන් තම දේශපාලනික හා ආර්ථිකමය තත්වයන් වර්ධනය කරගැනීමයි
ප්‍රතිලාභ ලබන්නන් මෙම දේශපාලන පක්ෂ පමණක් නොවේ
වෙළෙන්ඳන් පවා ධාන්‍ය රැස්කොට තබාගැනීමට හා නුසුදුසු ලෙස අඩු මිලට පවත්නා තොග, දුර්භික්ෂයන්, වෙළඳාම් වශයෙන් වෙනස් වනවිට මිලදී ගැනීමට දැන සිටින ලදී
1987 දුර්භික්ෂ කාලයේදී, බටහිර සූඩානු වෙළෙන්ඳන් ඩාර්ෆර් හි අත්‍යාවශ්‍ය ගම්වලට සාධාරණ මිලකට ධාන්‍ය විකිණීම ප්‍රතික්ෂේප කළ බැවින් ඔවුන් අනුකම්පා විරහිත යැයි විස්තර කරන ලදී
අ(ර්)ගෝ සූඩාන් දුර්භික්ෂය, ආහාර බලය ප්‍රතිපත්තියක් ලෙස සහ ජනතාවගේ අවශ්‍යතාවයන් සම්පූර්ණයෙන් ප්‍රතික්ෂේපකොට හිතාමතාම දේශපාලනික හා බල හිඟය සඳහා ධෛර්ය දීමකි
මූලාශ්‍ර

Paarlberg, Robert
"Food Politics
" Oxford Companion to Politics (2008)
Mywire
University of Oxford, 1 Jan
2008. Web
2 Nov
2009. <http
mywire
com/a/Oxford-Companion-Politics-World/Food-Politics/9577797/
&pbl=105 >
Wallensteen, Peter (1976), “Scarce Goods as Political Weapons
The Case of Food”
Journal of Peace Research 8
277-298

වැඩිදුර කියවීම
 P Wallensteen, Scarce Goods as Political Weapons
The Case of Food, Journal of Peace Research, 1976
277-298
 Paarlberg, R
, Failure of food power, Policy Studies Journal, 2008
Journal Volume
4
 Joseph D
Coffey, THE ROLE OF FOOD IN THE INTERNATIONAL AFFAIRS OF THE UNITED STATES, SOUTHERN JOURNAL OF AGRICULTURAL ECONOMICS JULY, 1981, 
 Thorald K
Warley, Agriculture in International Economic Relations, American Journal of Agricultural Economics, Vol
58, No
5, Proceedings Issue (Dec
, 1976), pp
820–830 , JSTOR
 Robert L
Paarlberg, Food, Oil and Coercive Power, in Mark W
Zacher (ed
), The International political economy of natural resources
, Edward Elgar Publishing, 1993, ISBN 1852786027, Google Print, p
76-92
Danaher, Kevin
"US food power in the 1990s
" Race & Class
16 Nov
//rac
sagepub
com/cgi/reprint/30/3/31.pdf>
බාහිර සබැඳුම්

 Robert Paarlberg , Food Politics , Oxford Companion to the Politics of the World, Jan 1, 2008

Food politics
International trade
ජෑමෙයිකානු ව්දුලි දුම්රිය ලෙසින් හෑදින්වෙන හුසෙන් බොල්ට් මහතා කෙටි දුර ධාවනයෙන් ඔලිම්පික් රන් පදක්කම් තෙවරක් ම දිනා ඈති දක්ශ ධාවකයෙකි
ඕහු දෑනට මිටර් 100, මිටර් 200 සහ මිටර් 400 සහය දිවිම යන ඉසව්වන්හි ලෝක සහ ඔලිම්පික් වාර්තාවට හිමිකම් කියයි
ඔහු මෙම ඔලිම්පික් ඉසව්වන්හි ආදිපත‍‍ය පතුරුවා තිබෙයි
2002 වර්ශයෙ පෑවති ලෝක කණීෂ්ඨ මලල ක්‍රීඩා තරගාවලියෙදි මිටර 200 තරග ඉසව්ව සදහා ඔහු විසින් දිනා ගන්නා ලද රන් පදක්කම එදා මෙදා තුර එම තරග ඉසව්ව ජයග්‍රහනය කළ ලොව ළාබාලම ක්‍රීඩකයා බවට පත් කීරිමට සමත් විය
වර්ශ 2004 දි කෑරිබියානු නිදහස් වෙළද සංගමය ( Caribbean Free Trade Association) මගින් පවත්වන තරගාවලියෙ දි බොල්ට් ව්සින් මිටර් 200 තරගය තත්පර 19.93 දි නිම කරන ලද්දෙ රොයි මාර්ටින් විසින් තබා තිබු වාර්තාව බිද හෙළමිනි
මූලාශ්‍ර

(ප්‍රවර්ගය
1986 උපත් )
ඇල්කයින, කාබන් පරමාණු 2ක් අතර ත්‍රිත්ව බන්ධනයක් පවතින හයිඩ්‍රෝකාබන වේ
මේවා CnH2n-2 යන පොදු සූත්‍රයෙන් නිරූපණය හැක
ඇල්කයින සමහරෙක් ඇසිටලීන යන නමින්ද හඳුන්වයි.(නමුත් ඇත්ත වශයෙන්ම ඇසිටලීන් යනු IUPAC නාමකරණය අනුව C2H2 ලෙස හඳුන්වන සංයෝගයයි
)
වෙනත් හයිඩ්‍රෝකාබන මෙන්ම ඇල්කයිනද ජල භීතික සංයෝගයක් වුවත් ප්‍රතික්‍රියාශීලී සංයෝග වේ
රසායනික ගුණ 

ඇල්කයින අල්කීනවලට වඩා අසංතෘප්ත බැවින් ඇල්කීන වලට වඩා ප්‍රතික්‍රියාශීලී වේ
එම නිසා බ්‍රෝමීන් අණු 2 ක් සමග ප්‍රතික්‍රියා කරයි
එසේම ඇල්කීන වලට වඩා බහු අවයවීකරණය සඳහා නම්‍යතාවක් දක්වයි.බහුඅවයවීකරණයෙන් සෑදෙන සංයෝග පොලිඇසිටලීන යනුවෙන් හඳුන්වයි.(මෙම පොලිඇසටලීන වල ත්‍රිත්ව බන්ධන නොපවතී
)
එසේම මෙම පොලිඇසටලීන තුල අර්ධ සන්නායක ගුණ පවතී
බන්ධන ස්වභාවය 

ඇසිටලීන් වල බන්ධන කෝණය 180 ක් වේ
එනිසා එය රේඛීය ස්වභාවයක් ගනී
එසේ වුවත් චක්‍රීය සංයෝග අඩු වේ
බෙන්සයින් ඉතා අස්ථාවර සංයෝගයකි
මෙහි C≡C බන්ධන දුර පිකෝමීටර 121ක් වන අතර එය ඇල්කීන හා ඇල්කේන වල බන්ධන දුරවල් (පිලිවෙළින් 134pm හා 154pm)වලට වඩා කෙටිය
මෙහි ත්‍රිත්ව බන්ධනය ඉතා ශක්තිමත් වේ(839 KJ/mol)
එහි සිග්මා බන්ධනයේ ශක්තිය (369KJ/mol)කි
පලමු පයි බන්ධනයේ ශක්තිය ( 268KJ/mol)වන අතර  දෙවන පයි බන්ධනයේ ශක්තිය  (202KJ/mol)ක්ද වේ
මෙහි බන්ධන සැකැස්ම අණුක කාක්ෂික වාදය ඇසුරෙන් පැහැදිලි කොට තිබේ
මෙම පැහැදිලි කිරීම අනුව ත්‍රිත්ව බන්ධනයට ඉහලින් P කාක්ෂික අතිච්ඡාදනය වී පවතී
සහ සංයුජ වාදය අනුව මෙහි C පරමාණුව SP මුහුම්කරණය වී ඇත
ඒ අනුව මෙහි මුහුම්කරණය නොවූ P කාක්ෂික 2ක් සහ මුහුම්කරණය වූ SP මුහුම් කාක්ෂික 2ක් පවතී
මෙම මුහුම් කාක්ෂික දෙක අතිච්ඡාදනයෙන් සිග්මා බන්ධනයද, P  කාක්ශික යුගල දෙක අතිච්ඡාදනයෙන් පයි බන්ධන 2ක්ද සාදමින් මුලු බන්ධන 3ක් සාදා තිබේ
එක් එක් C පරාඅණුවේ ඉතිරිව ඇති මුහුම් කාක්ෂික දෙක එකිනෙකට ප්‍රතිවිරුද්ධව දිශානතව පවතී
ඒවාට තවත් සිග්මා බන්ධ 2ක් සෑදීමේ හැකියාව පවතී
(ඇසිටලීන් වල H පරමාණු 2ක් සමග ප්‍රතික්‍රියා කර සිග්මා බන්ධන 2ක් සාදා ඇත
)

අග්‍රස්ථ ඇල්කයින සහ මධ්‍ය ඇල්කයින 
මධ්‍ය ඇල්කයිනයන්හි ත්‍රිත්ව බන්ධන සහිත C පරමාණු දෙකම මත ආදේශක ඛාණ්ඩ 3-hexyne බැඳී පවතී
උදාහරණයක් ලෙස සමමිතික ඇල්කයිනයක් වන propiolic acid
හා අසමමිතික ඇල්කයිනයක් වන methylacetylene දැක්විය හැක
අග්‍රස්ථ ඇල්කයින වල මුහුම් කාක්ෂිකයක් සමග සිග්මා බන්ධනයක් තැනූ එක් H පරමාණුවක්වත් දැකිය හැක
මීට උදාහරණ ලෙස methylacetylene දැක්විය හැක
අග්‍රස්ථ ඇල්කයින හා ඇසිටලීන් මධ්‍යස්ථ වශයෙන් ආම්ලික වේ
අග්‍රස්ථ ඇල්කයින වල ආම්ලික H පරමාණුව වෙනත් ක්‍රියාකාරී ඛාන්ඩ මගින් අදේශ කල හැක
ඇල්කයින සංස්ලේෂණය 
වානිජමය වශයෙන් වඩාත් ප්‍රධාන ඇල්කයිනය වන්නේ ඇසිටලීන්ය
මෙය ඉන්ධනයක් වන අතර වෙනත් සංයෝග සඳහා දහන පෝෂකයක්ද වන්නේය
මෙය වාර්ෂිකව ඉතා විශාල වශයෙන් ස්වභාවික වායු ඩීහයිඩ්‍රිජනීකරනය මගින් නිපදවා ගනු ලැබේ
2 CH4 → HC≡CH + 3 H2

ප්‍රොපයින් වායුවද කාර්මිකව ඉතා වැදගත් වායුවකි
එය හයිඩ්‍රොකාබන භාගික ආසවනය මගින් ලබා ගනී
වෙනත් බොහොමයක් කාර්මිකව වැදගත් ඇල්කයින ඇසිටිලින් මගින් ව්‍යුත්පන්න කර ගනී
- ෆෝමල්ඩිහයිඩ සමග ඝනීභවනයෙන්
බොහොමයක් ඇල්කයින ඩීහැලජනීකරනය මගින් නිපදවා ගනී
මෙහිදී විසිනල් හෝ විනිල් ඩයිහේලයිඩ ඩීහැලජනීකරනය කරයි
එසේම විනිල් බ්‍රෝමයිඩ කිරීම මගින්ද අල්කයින නිපදවා ගනී
එමෙන්ම ඇල්ඩිහයිඩ කෝනිෆ්ච් ප්‍රතික්‍රියාවට ලක් කිරීම  මගින්ද ඇල්කයින නිපදවා ගනී
මීට අමතරව කීටෝන ප්‍රතික්‍රියාවට ලක් කිරීමෙන්ද ඇල්කයිනලබා ගත හැක
එසේම ඇල්කයින ප්‍රභල භෂ්ම සමග ප්‍රතික්‍රියාවෙන් තවත් ඇල්කයින ලබා ගැනීමද සිදු කරයි
ප්‍රතික්‍රියා 
ඇල්කයින කාබනික ප්‍රතික්‍රියා රැසකට සහභාගී වේ
හ්යිඩ්‍රිජන්, හැලජන හා වෙනත් ප්‍රතික්‍රියක ආකලණ ප්‍රතික්‍රියා
ඇල්කයින ද්විත්ව අසංතෘප්ත සංයෝග බැවින් H2 අණු 2ක්, හැලජන අණු 2ක් හෝ HX(H= හැලජන හෝ සියුඩො හේලයිඩ ) අණු 2ක් සමඟ ආකළණ ප්‍රතික්‍රියා දක්වයි. විවිධ පරිසර තත්ව හා උත්ප්‍රේරක හමුවේ ඇල්කයින H2 අණු 1ක් හෝ 2ක් ආකලණය කරගනිමින් ප්‍රතික්‍රියා කරයි
මෙය හයිඩ්‍රිජනීකරනය නම් වේ
හයිඩ්‍රීකරනය මගින් අල්කයින ප්‍රතික්‍රියා කරවා ඇල්කීන ලබා ගැනීම එමගින් ඇල්කේන ලබා ගැනීමට වඩා ප්‍රයෝජනවත් වේ
RC≡CR' + H2 → cis-RCH=CR'H

මෙමෙ තාක්ෂණය යටතේ වැඩිපුරම සිදු වන්නේ ඇසිටිලීන් මගින් එතිලීන් නිෂ්පාදනයේදීය
මෙහිදී ප්ලැටිනම්/ පැලේඩියම් උත්ප්‍රේරක මගින් ඇල්කයින, ඇල්කේන බවට පරිවර්තනය වීම අඩු කර ඇත
එසේම වඩාත් සංකීර්ණ ඇල්කයින සඳහා ලින්ඩ්ලර් උත්ප්‍රේරකය යොදා ගනු ලැබේ
(උද
- පෙනිල් ඇසිටලීන් ස්ටයිරීන් බවට පත් කිරීමේ ප්‍රතික්‍රියාව )
එසේම ඇල්කයින වලට හයිඩ්‍රො හැලජනීකරනය කිරීමෙන් විනිල් හේලයිඩ හෝ ඇල්කිල් ඩයි හේලයිඩ නිපදවා ගත හැක
එමෙන්ම ඇල්කයින වලට ජල අණුවක් ආකලනය කිරීමෙන් අතරමදි ඊනෝලික සංයෝගයක් හරහා ඇල්ඩිහයිඩ හෝ කීටෝන ලබා ගත හැක
මෙසේ ඇල්කයින සජලනය මගින් පෙනිල් ඇසිටලීන් මගින් ඇසිටොෆීනෝන් ලබාගත හැක
HC≡CC6H12C≡CH + 2H2O → CH3COC6H12COCH3

චක්‍රීය ආකලණ හා ඔක්සිකරණ ප්‍රතික්‍රියා 
ඇල්කයින චක්‍රීය ප්‍රතික්‍රියා වලටද සහභාගි වේ
මීට උදාහරනයක් ලෙස ඩයල්ස් ඔල්ඩර් ප්‍රතික්‍රියාව දැක්විය හැක
මෙහිදී 1,3-dienes මගින් 1,4-cyclohexadienesලබා දේ
එසේම ඇල්කයින 2-pyrone  සමග ආකලනය මගින් CO2 මුක්ත කරමින් ඇරෝමැටික සංයෝග සාදයි
තවත් විශේෂිත ප්‍රතික්‍රියාවක් ලෙස ඇල්කයින ට්‍රයිමරයිසීකරන ප්‍රතික්‍රියාව හැඳින්විය හැක
මෙමගින්ද ඇරෝමැටික සංයෝග නිපදවනු ලැබේ
( පොඩ්ඩක් එඩිට් කරන්න ඉතිරිව ඇත
)

අග්‍රස්ථ ඇල්කයින දක්වන විශේෂිත ප්‍රතික්‍රියා 
මධ්‍ය ඇල්කයින දක්වන ප්‍රතික්‍රියා වලට අමතරව අග්‍රස්ථ ඇල්කයින දුර්වල අම්ල ලෙස ක්‍රියා කරයි
මේවායේ  Pka අගය ඇමෝනියා හා එතනෝල් අතර පවතී
ඇල්කයින
කාබනික රසායනය
මයික්‍රොසොෆ්ට් සිකුරිටි එසෙන්ශල් (MSE) යනු මයික්‍රොසොෆ්ට් වින්ඩෝස් මෙහෙයුම් පද්ධති සදහා ක්‍රියාත්මක කළ හැකි ප්‍රතිවයිරස මෘදුකාංගයකි
නිදහස් මෘදුකාංගයක් වන මෙය විවිඬ වර්ගයේ කරදරකාරි මෘදුකාංග, පරිගණක වයිරස,චරපුරුශ මෘදුකාංග සහ ට්‍රොජන් අශ්වයාගෙන් පරිගණකය ආරක්‍ෂා කර දෙයි
මෙය මයික්‍රොසොෆ්ට් ෆොෆර්න්ට් ආරක්‍ෂක නිෂ්පාදනයන්ට වඩා මයික්‍රොසොෆ්ට් සිකුරිට් එසෙන්ශල් පාරිභෝගිකයන් ගේ භාවිතයට හොදින් ගෑලපෙයි
මයික්‍රොසොෆ්ට් සිකුරිට් එසෙන්ශල් මෘදුකාංගය හට එළි දෑක්වු දින පටන් ධනාත්මක ප්‍රතිචාර රාශියක් ලෑබි තිබේ
2011 වර්ශයේ සෑප්තෑම්බර් මාසයේ දි උතුරු ඇමෙරිකාවේ වඩාත්ම ජනප්‍රිය ප්‍රතිවයිරස මෘදුකාංගය බවටත් ලෝකයේ දෙවැනියට ජනප්‍රියම  ප්‍රතිවයිරස  මෘදුකාංගය බවට පත්ව තිබේ
සංවර්ධනය

වර්ශ 2005 දි මයික්‍රොසොෆ්ට් සමාගම විසින් නිව්යෝර්ක් නුවර පිහිටි ආරක්‍ෂක මෘදුකාංග සමාගමක් වු සයිබ්‍රි සමාගම මිලට ගත් අතර ඉන් පසු මයික්‍රොසොෆ්ට් ෆොෆ්රන්ට් නමින් නව ආරක්‍ෂක නිපැයුම් මාලාවක් සේවා සැපයුම් පරිගණකවෙත ඉදිරිපත් කරන ලදි
ඉන් පසු මයික්‍රොසොෆ්ට් සමාගම නව නිවෙදනයක් නිකුත් කරමින් තමන් පාරිභෝගිකයන් වෙත නිදහස් පරිගණක ආරක්‍ෂක නිෂ්පාදනයක් ලෙසින් මොරො මෘදුකාංගය 2008 නොවැම්බර් 18 වැනිදා නිකුත් කරන ලදි
එකළ භාවිතයෙහි පැවති ප්‍රතිවයිරස වෙළදපොළෙහි පැහැදිලි වෙනසක් ඇති කිරිමට මෙම මෘදුකාංගයට හැකි වු අතර අනෙකුත් සත්කාරක දායකත්වයෙන් පැවති ප්‍රතිවයිරස වෙනුවට මෙය භාවිතා කළ හැකි විය
උදාහරණ ලෙස උපස්ඨ සහ පුද්ගලික ආරක්‍ෂක ෆයර්වෝලය දැක්විය හැක
සියළුම නිර්ව්‍යජ වින්ඩෝස් මෙහෙයුම් පද්ධතිය සහිත පරිගණක සදහා මොරො මෘදුකාංගය නිදහස් ලෙස භාවිතා කළ හැකි මුත් ව්‍යාපාරික කටයුතු සදහා ඇති පරිගණක සදහා එම වලංගුභාවය අදාල නොවිනි
මෙමගින් සියළුම වර්ගයේ කරදරකාරි වයිරස වලට එරෙහි ආරක්‍ෂාවක් සැපැයිනි
මයික්‍රොසොෆ්ට් ෆොෆ්රන්ට් ව්සින් ප්‍රඬාන කළමණාකාරී මෙවලම් පරිත්‍යාග කිරිමක් මයික්‍රොසොෆ්ට් සිකුරිටි එසෙන්ශල් වෙත සිඳුනොවු අතර එය මයික්‍රොසොෆ්ට් ෆොෆ්රන්ට් තාක්‍ෂණය ද මුලික වු 2005 වර්ශයේ දි මිලට ගත් සයිබ්‍රි සමාගමේ තාක්‍ෂණයෙන් ගොඩනැගිනි
දෙවැනි සංස්කරණය
	 	
2010 වර්ශයේ මයික්‍රොසොෆ්ට් සමාගම තාක්‍ෂණික පෙරහුරුවක් සදහා මයික්‍රොසොෆ්ට් සිකුරිටි එසෙන්ශල් 2.0, 2010 වර්ශයේ දෙසැම්බර් 16 වැනිදා ප්‍රකාශයට පත් කළහ
මයික්‍රොසොෆ්ට් සිකුරිටි එසෙන්ශල් 2.0 එම තාක්‍ෂණික පෙරහුරුව සමත් වීමට හැකි වු බැවින් සාමාන්‍ය ජනයා වෙත මෘදුකාංගය නිදහස් කෙරින
මෙම නව සංස්කරණයෙන් ජාල පරීක්‍ෂණ පද්දතියක්, ජාලයට බලෙන් ඇතුල් වන්නන් හදුනා ගැනීමේ පද්දතියක් ඇතුලත් වන අතර එය ව්න්ඩෝස් ව්ස්ටා සහ ව්න්ඩෝස් 7 යන මෙහෙයුම් පද්දති සදහා හොදින් ක්‍රියාත්මක වෙයි
මෙම නව සංස්කරණයෙහි අළුතෙන්ම ඇතුලත් වන ප්‍රති-කරදරකාරී උපකරණය මගින්, ස්වයං ගවෙශණයේන් කරදරකාරී මෘදුකාංග හදුනා ගැනිමේ හැකියාව ලබා දෙයි
මෙම දෙවැනි සංස්කරණය ඉන්ටර්නෙට් එක්ස්ප්ලෝරා සමග සංඝඬනය වී අන්තර්ජාලයෙන් පැම්නෙන තර්ජණයන් ගෙන් භාවිතා කරන්නන් හට ආරක්‍ෂාව ලබා දෙයි
අනාගතය
	 
2011 වර්ශයේ සැප්තැම්බර් 13 වැනි දින මයික්‍රොසොෆ්ට් බිල්ඩි සමිමන්ත්‍රණය කැලිෆොනියාවේ ඇන්හෙයිමි හිදී පැවති අතර එහිදි මයික්‍රොසොෆ්ට් විසින් නිවෙදනය කළ ආකාරයට අනාගතයේ දී එකටම සංඝඨිත ප්‍රති-කරදරකාරී ගති ගුණ ඇති වින්ඩෝස් 8 මෙහෙයුම් පද්දතිය නිදහස් කරනු ඇත
මයික්‍රොසොෆ්ට් සමාගම පෙන්වු ආකාරයට නව ප්‍රතිවයිරස මෘදුකාංගය දුෂිත් ෆ්ලෑෂ් මෙමරි වලින් හානි වීම වැළැක්විමේ හැකියාවෙන් යුක්ත වන අතර එය පරිගණකය ආරම්භ වීමේ ක්‍රියාවලියේ දි සිදු වනු ඇත
2011 සැප්තැම්බර් 18 දින මයික්‍රොසොෆ්ට් සමාගම විසින් භව්‍ය සහභාගිවන්නන් හට නව සිකුරිටි එසෙන්ශල් සංස්කරණය අත්හදා බැලිමට ආරාධනා කරන ලදී
ලක්ෂණ
මයික්‍රොසොෆ්ට් සිකුරිටි එසෙන්ශලය ප්‍රති-වයිරස මෘදුකාංගයක් ලෙස වින්ඩෝස් එක්ස්පී(32 bit) වින්ඩෝස් විස්ටා සහ වින්ඩෝස් 7(32 and 64 bit) සදහා භාවිතා කළ හැක
මෙම මෘදුකාංගය මයික්‍රොසොෆ්ට් ෆෝෆරන්ට් මගින් සිය පාරිභෝගිකයන් වෙත ලබා දී තිබු මධ්‍යගත කළමණාකාරී ගතිගුණ  වල අඩු පාඩු මග හරිමින් සැළසුම් කළ මෘදුකාංගයකි
මෙමගින් වින්ඩෝස් ලයිව් කෙයාර් වාණිජමය අරමුණු සහිත ප්‍රති-වයිරස සෙවාව සහ  පාරිභෝගිකයන් හට කරදරකාරී මෘදුකාංග සහ ස්වයං ක්‍රියාකාරි දැන්වීම් මෘදුකාංග මගින් ආරක්‍ෂාව ලබා දුන් නිදහස් වින්ඩෝස් ඩිෆෙන්ඩර් මෘදුකාංගය ප්‍රතිස්ථාපනය කරන ලද්දෙ ය
සික්‍යූරිටි එසෙන්ශලය තුළ අනෙකුත් පුද්ගලික පරිගණක ප්‍රති-කරදරකාරී නිශ්පාදන එකතුව ඇතුලත් ෆෝෆ්‍රන්ට් පාරිභෝගික ආරක්ශක පද්දතිය හා වින්ඩෝස් ලයිව් වන්කෙයා සහ වින්ඩෝස් ඩිෆෙන්ඩර් යනාදී සියලුම ආරක්ශක පද්දති තුළ ඇතුලත් සමාන ප්‍රති-කරදරකාරී යන්ත්‍රයකි
සික්‍යූරිටි එසෙන්ශලය ස්ථාපනය කිරීමේ ක්‍රියාවලියට ප්‍රථම මයික්‍රොසොෆ්ට් ලයිව් වන්කෙයා සහ වින්ඩෝස් ඩිෆෙන්ඩර් යනාදී සියලුම ආරක්ශක පද්දති තුළ ඇතුලත් සමාන ප්‍රති-කරදරකාරී යන්ත්‍රයකි
සික්‍යුරිටි එසෙන්ශලය ස්ථාපනය වීමේ ක්‍රියාවලියට ප්‍රථම මයික්‍රොසොෆ්ට් වින්ඩෝස් තුළ ස්ථාපිත පිටපත් වල වලංගුතාවය පරීක්ෂා කරනු ලැබේ, සික්‍යූරිටි එසෙන්ශලය මගින් වින්ඩෝස් ඩිෆෙන්ඩර් අඩපන කිරීමක් සිදු කරන අතර ඉන් චරපුරුශ මෘදුකාංග හා ස්වයංක්‍රීය දැන්වීම් මෘදුකාංග වලට එරෙහිව ආරක්ශාවක් ලබාදේ
පෙර පැවති සැකසුම් එලෙසින්ම භාවිතා කිරීමෙන් සම්පීඩිත ලිපිගොනු දිගහැරී ඒවා සුපරික්ශනයට ලක්කරයි
භාගත ලිපිගොනු සහ විද්‍යුත් තැපෑලේ ඇනවුම්ද මෙලෙස පරීක්ශනයට ලක්වේ
මෙහි ඇති වෙනස් වන අනන්‍යතා සේවාව මගින් කරදරකාරී ලිපිගොනු ඒවා විසින්ම යාවත්කාලීන කිරීමට පරීක්ෂා කරනවිට එම මෘදුකාංගයේ සැක සහිත හැසිරීමක් පෙන්නුම් කළහොත් ඒවා දක්ෂ ලෙස හදුනා ගැනීමට උත්සාහ කරයි
සැක සහිත ලිපිගොනුවකට එරෙහි පියවරක් ගැනීමට ප්‍රථම මයික්‍රොසොෆ්ට් සික්‍යුරිටි එසෙන්ශලය විසින් ඉගියක් පරිහරනය කරන්නාට ලබා දේ
මිනිත්තු 10 තුළ පරිහරකයා විසින් ප්‍රතිචාරයක් නොදැක්වුවහොත් හදුනාගත් සැක සහිත කරදරකාරී මෘදුකාංගය පිලිබද ස්ථාපිත ක්‍රියාමාර්ග ගැනීම ඇරබීමෙන් මයික්‍රිසොෆ්ට් සික්‍යූරිටි සෙලෙන්ශලය හට එම මෘදුකාංගය කෙරෙහි ගතයුතු ක්‍රියාමාර්ගය තීරණය කිරීමට ඉඩ ලැබේ
එන මෘදුකාංගය ඉවත් කිරීමට ප්‍රථම නැවත ප්‍රතිස්ථාපනය කළහැකි ලකුණු තබා ගැනීමක්ද සිදුවේ
මයික්‍රිසොෆ්ට් යාවත්කාල කිරීම් මගින් දවසකට තෙවරක් ප්‍රකාශයට පත් කරන ප්‍රති ව‍යිරස අර්ථ දැක්වීම් ස්වයංක්‍රීයව භාගත කරගැනීමට සෙක්‍යුරිටි එසෙන්ශලය සොයා බැලීම් සිදු කරයි, විකල්පයක් වශයෙන් භාවිතා කරන්නන් හට මෙම යවත්කාලීන කිරීම් තමන් විසින්ම මයික්‍රොසොෆ්ට් සික්‍යුරිටි පෝටලය මගින් සිදුකරගත හැක
බලපත්‍ර ගැනිම

මයික්‍රොසොෆ්ට් සික්‍යූරිටි එසෙන්ශල් පාරින්හෝගික බලපත්‍ර ගිවිසුමෙන් සාමාන්‍ය භාවිතාකරුවන් හට භාගත කිරීමට, ප්‍රතිස්ථාපනය කිරීමට හා නිවෙස් තුල පරිහරණය කෙරෙන පරිගණක සදහා ඕනෑම වාර ගණනක් භාවිතා කිරීමට අවසර ලබා දෙයි
එනමුත් එම සෑම පරිගණකයක් තුළම නිර්ව්‍යාජ මයික්‍රොසොෆ්ට් මෙහෙයුම් පද්දතියක් ස්ථාපිතව තිබීම අනිවාර්ය වේ
කුඩා ප්‍රමාණයේ ව්‍යාපාර සදහා මෙම නිෂ්පාදනය පරිගණක 10ක් සදහා ඉඩ ලබා දේ
කෙසේ නමුත් මෙම බලපත්‍රය මගින් මයික්‍රොසොෆ්ට් සික්‍යූරිටි එසෙන්ශල් අධ්‍යාපනික ආයතන,ව්‍යවසාය කටයුතු හා රාජ්‍ය කටයුතු සදහා පරිහරනය වළක්වා ඇත
එමෙන් ම මෙම බලපත්‍රය මගින් පාරිභෝගිකයන් හට නැවත කියවීම,කොටස් වලට වෙන් කිරීම හෝ බෙන්ච්මාර්ක් පරීක්‍ෂණයේ ප්‍රතිථල තුන්වැනි පාර්ශ්වයකට මයික්‍රොසොෆ්ට් සංස්ථාවෙන් ලිඛිත අවසරයකින් තොරව ප්‍රකාශ කිරීම අත්හිටුවා ඇත
මයික්‍රොසොෆ්ට් සික්‍යූරිටි එසෙන්ශල් මගින් මෙහෙයුම් පද්දතියේ නීත්‍යානුකූල භාවය ප්‍රතිස්ථාපන ක්‍රියාවලිය තුල දී හා පසුව පරීක්‍ෂා කරනු ලැබේ
එහිදී මෙහෙයුම් පද්දතිය ව්‍යාජ එකක් බව සනාථ වුවහොත් පාරිභෝගිකයා ට දන්වන අතර ක්‍රියාකාරීත්වය යම් කාළ සීමාවකට පසුව අත්හිටුවනු ලැබේ
පිළිගැනීම

කර්මාන්තයේ ප්‍රතිචාර
2008 වර්ශයේ නොවැමිබ්‍ර් මස 19 දින මයික්‍රොසොෆ්ට් සමාගම ප්‍රසිද්දියේ මයික්‍රොසොෆ්ට් සික්‍යුරිටි එසෙන්ශල් මොරෝ සංකේත නාමය යටතේ නිවෙදනය ට පත් කිරිමෙන් පසු සිමැන්ටෙක් සහ මැකාෆි වෙළදපොළ කොටස් පිළිවෙලින් 9.44 සහ 6.62 ප්‍රතිශතයකින් පහළ වැටින
මයික්‍රොසොෆ්ට් සමාගමේ වින්ඩෝස් මෘදුකාංග අංශයේ අන්තර්ජාල සේවා නිෂ්පාදන කළමණාකරන මණ්ඩල‍යේ ජේෂ්ඨ අඬ්‍යක්‍ෂක ඇමී බ්‍රිස්ඩුකස් (Amy Brazdukas) ප්‍රකාශයට පත් කළ ආකාරයට මයික්‍රොසොෆ්ට් සික්‍යුරිටි එසෙන්ශලය අනෙකුත් වාණිජමය ප්‍රති-වයිරස මෘදුකාංග සමග සෘජුව තරග වැදිමක් සිදු නොවනු ඇත
ඒ වෙනුවට එය අවඬානය යොමු කර ඇත්තේ සියයට 50 ක් 60 ක් වු  ප්‍රති-වයිරස ප්‍රති-කරදරකාරී මෘදුකාංග වලින් ආරක්‍ෂණයක් නොමැති සහ එවැනි ආරක්‍ෂණයක් ලබා ගැනිමට වත්කමක් නොමැති සාමාන්‍ය පුද්ගලික පරිගණක භාවිතා කරන්නන් වෙත ය
සිමෙන්ටෙක්, මැකාෆි සහ කැස්පර්ස් කී යන තරගකාරී ප්‍රති-ව්යිරස විකුණුම්කරුවන් තිදෙනා මයික්‍රොසොෆ්ට් සික්‍යුරිටි එසෙන්ශල් තරගකරුවෙක් ලෙස නොසළකා ඇත්තේ ඔවුන් ගේ මෘදුකාංගය තරම් මයික්‍රොසොෆ්ට් සික්‍යුරිටි එසෙන්ශල් සුදුසු නොවන බව පවසමිනි
සිමෙන්ටෙක් සමාගමෙහි ටොම් පොව්ලෙඩ්ජ් (Tom Powledge) චෝදනා කරන පරිදි වන්කෙයාර් මගින් පිරිනමන උප ප්‍රාමාණික ආරක්‍ෂාව සහ භාවිතා කරන්නන් ගේ අඩු අද්දැකිම් මගින් හැගි යන්නේ ද මයික්‍රොසොෆ්ට් සික්‍යුරිටි එසෙන්ශලය ද එලෙසම වනු ඇති බව ය
මැකාෆි සමාගමේ අඬ්‍යක්‍ෂක ජොරිස් ඉවර්ස් (Joris Evers) ප්‍රකාශ කරනු ලැබුවේ වන්කෙයාර්හි වෙළදපොළ කොටස 2% ටත් වඩා අඩු බැවින් ඔවුන් හට මෙයින් හැහී යන්නේ මයික්‍රොසොෆ්ට් සමාගම සිය තීරණයන් වෙනස් කොට ඔවුන් ගේ අවධානය සිය මූලික ව්‍යාපාරය කෙරෙහි යොඳවා ඇති බව ය
කැස්පර්ස් කී සමාගමේ ජස්ටින් ප්‍රිස්ට්ලි(Justin Priestly) ප්‍රකාශ කරනු ලැබුවේ මයික්‍රොසොෆ්ට් සමාගම පාරිභෝගික වෙළඳපොළෙහි මෙම ඉතා අඩු වෙළඳපොල කොටස දිගටම පවත්වා ගෙන යනු ලැබුවත්, වන්කෙයාර් තඳින් බැදී ඇති ක්ෂේත්‍රයෙහි වෙනස් වීමක් ඔවුන් අපේක්‍ෂා නොකරනු බවයි. 

කෙසේ වෙතත් මයික්‍රොසොෆ්ට් සික්‍යුරිටි එසෙන්ශලය කෙරෙහි ධනාත්මක දෘෂ්ඨි කෝණයකින් ඒවීජි තාක්‍ෂණායතනය (AVG Technologies) බලනු ලබයි
ඒවීජි තාක්‍ෂණායතනය ප්‍රකාශ කරනු ලැබුවේ ඔවුන් මෙය ප්‍රති-වයිරස භූමි  ක්ෂේත්‍රයේ ධනාත්මක පියවරක් ලෙස දකිනු ලබන බවයි. ප්‍රති-වයිරස මෘදුකාංග නිදහස් ලෙස භාවිතා කළ හැකි වීම අයිතියක් ලෙස  ඒවීජි සමාගම පසුගිය අට වසරක් මුළුල්ලේ විශ්වාෂ කළ බවයි. එසේ වුවත් මෘදුකාංග නිෂ්පාදයෙහි සහ බෙදා හැරිමේදී එවිජි මගින් ඇති කරන ලද උසස් තත්වය හා සැසදිමෙ දි   මයික්‍රොසොෆ්ට් සමාගම හට නිෂ්පාදනය එළිදැක් වු පමණින් සෑහිය නොහැකි බවත් තවදුරටත් කළ යුතු කාර්යයන් බොහෝමයක් තිබෙන බවත් ප්‍රකාශ කරන ලදි
විරෝධතාවන් තිබියදීත්  මයික්‍රොසොෆ්ට් සික්‍යුරිටි එසෙන්ශලය අගය කරනු ලබන්නේ එය නිදහස් නිෂ්පාදනයක් වන බැවිනි
ඒවීජි තාක්‍ෂණායතනය කරුණු දැක්වු ආකාරය ට මයික්‍රොසොෆ්ට් සික්‍යුරිටි එසෙන්ශලය මයික්‍රොසොෆ්ට්  වින්ඩෝස් සමග ඒකාබද්ධ වීම තරඟකාරී නීතිය (competitive law) උල්ලංඝණය කිරීමක් වනු ඇත
මැකාෆි සහ සොෆොස් සමාගම් දෙකම සහතික කළ පරිදි  මයික්‍රොසොෆ්ට්  සමාගම මයික්‍රොසොෆ්ට් සික්‍යුරිටි එසෙන්ශලය සහ මයික්‍රොසොෆ්ට්  වින්ඩෝස් ඒකාබද්ධ කළහොත් නිසැක වශයෙන් ම ප්‍රතිභාරකාර නඩුවක් ගොනු කළ හැක
2009 වර්ශයේ ජුනි මස 10 වෙනි දා මයික්‍රොසොෆ්ට්  සමාගම ප්‍රකාශ කල ආකාරයට මයික්‍රොසොෆ්ට් සික්‍යුරිටි එසෙන්ශලය බීටා සංස්කරණය නුදුරු අනාගතයේදී ම නිදහස් කරනු ලබන බවට නිවේදනය කළත් නිෂ්චිත දිනයක් ප්‍රකාශ කරනු ලැබුවේ නැත
දෙවනුව මයික්‍රොසොෆ්ට් හි කොටස් සියයට 2.1 කින් ඉහළ ගිය අතර සිමෙන්ටෙක් සහ මැකාෆි දෙකෙහිම කොටස් පිළිවෙළින් සියයට 0.5 සහ 1.3 පහත වැටෙන ලදී
FBR ලෝක වෙළදපොලෙහි (FBR Capital Market) විශ්ලේෂක ඩැනියෙල් ලිව්ස් (Daniel Levs) ට අනුව මයික්‍රොසොෆ්ට් සික්‍යුරිටි එසෙන්ශලය තරඟකාරී වෙළදපොළට නුදුරු අනාගතයේ දී ඇති කරන බලපෑම නොසළකා හැරිය හැකි මුත්  දීර්ඝකාලීනව තර්ජණයක් ඇති කරනු ලැබිය හැකි බවයි.

අවසාන වශයෙන් 2009 වර්ශයේ ඔක්තෝබර් මස 2 දා අවාස්ට් මෘදුකාංගයතනය (Avast) විවේචනය කළ ආකාරයට  මයික්‍රොසොෆ්ට් සික්‍යුරිටි එසෙන්ශලය දෙස දෙගිඩියාවක් ඇති වි ඇත
අවාස්ට් මෘදුකාංගයතනයෙහි විධායක අඬ්‍යක්‍ෂක වින්සන්ට් ස්ටෙක්ලර් (Vincent Stecler) ප්‍රකාශයට අනුව "MSE රිදී උණ්ඩයක් නොවන නමුත් එය යම් කරදරයකට උරුම කියන නරක ප්‍රතිඵලයක් ද නොවේ" යන්නෙන් පැහැදිළි වෙයි
විමර්ශණය

බීටා සංස්කරණයට සාමාන්‍ය ජනතාවගෙන් ධනාත්මක ප්‍රතිචාර රාශියක් ලැබී තිබේ
අවම සම්පත් භාවිතය, සරළ අතුරුමුහුණත සහ මූල්‍යම කරුණු කාරනා ඉන් ප්‍රධාන තැනක් ගනී
ද වොෂින්ටන් පෝස්ට් (The Washington Post) පුවත්පතෙහි බ්‍රයන් කර්බිස් (Brian Krebs) වාර්ථා කළ ආකාරය ට ක්ෂණික පිරික්සුමට මිනිත්තු 10 ක කාලයක් සහ සමස්ථ පිරික්සුමට මිනිත්තු 45 ක පමණ කාළයක් වින්ඬොස් 7 මෙහෙයුම් පද්දතිය ස්ථාපිත මෘදුකාංගය ගනු ලබයි
ආස් ටෙක්නිකා (Ars Technica) ධනාත්මක විචාරයක් කරමින් සංවිධානාත්මක අතුරුමුහුණත,අවම සම්පත් භාවිතය සහ නිදහස් මෘදුකාංගයක් ලෙස පැවතිම අගය කර තිබෙයි
PC වර්ල්ඩ් හදුනාගත් ආකාරයට පැහැදිලි අඩු කිරීම් සහ පැහැදිලිව සැළසුම් කරන ලද අතුරුමුහුණත් වලින් යුක්ත වෙයි
ප්‍රධාන තීරුවෙහි මුදුනෙහි පැහැදිලිව ආරක්‍ෂක තත්වය පෙන්වා ඇත
අනෙකුත් තීරු තුනෙන් භාවිතා කරන්නන් හට තමන් විසින් ම මයික්‍රොසොෆ්ට් සික්‍යුරිටි එසෙන්ශලය යාවත්කාලීන කිරීම්, ඉතිහාසය නීරීක්‍ෂණය කිරිම් හා වැඩසටහන් පරිස්ථිය වෙනස් කිරිමට ඉඩ ලබා දී තිබේ
කෙසේ වුවත් PC වර්ල්ඩ් විසින් හදුනාගත් සමහර් පරිස්ථියන් අභිරහස් හා ව්‍යාකූල වන අයුරින් පවතියි
කරදරකාරී මෘදුකාංගයක් හදුනාගත් පසු පාරිභෝගිකයා විසින් කුමක් කළ යුතු ද යන්න ප්‍රතිස්ථාපිත  මයික්‍රොසොෆ්ට් සික්‍යුරිටි එසෙන්ශලයෙහි අනුමත ක්‍රියාවෙහි විස්තර කිරිමක් උපකාර ලිපිගොනුවෙහි හැර දක්වා නොතිබීම පෙන්විය හැක
එසේම සංස්කාරකවරයා ද ව්‍යාකූලත්වයට පත් කරමින් ස්වයංක්‍රිය යාවත්කාලීන කිරිම් ගැන මයික්‍රොසොෆ්ට් සික්‍යුරිටි එසෙන්ශල්හි  අතුරුමුහුණතෙහි කිසිදු සදහන් කිරිමක් සිදු නොවිනි
එබැවින් සමහර භාවිතාකරුවන් විශ්වාෂ කරනුයේ ඔවුන් විසින් ම මයික්‍රොසොෆ්ට් සික්‍යුරිටි එසෙන්ශල්හි යාවත්කාලීන කිරිම අදාළ තීරුවෙන් සිදු කළ යුතු බව ය
කෙසේ වෙතත් මෙය අවසන් නිකුතුවෙහි ඇතුලත් නොවේ
PC මැගසින් (PC Magazine) දකින ආකාරය ට  මයික්‍රොසොෆ්ට් සික්‍යුරිටි එසෙන්ශලය සතුව කුඩා ප්‍රමාණයේ ස්ථාපිත කට්ටලයක් (Installation Package) [7 MB පමණ, මෙහෙයුම් පද්දතිය මත රදා පවතී] සහ වේගවත් ප්‍රතිස්ථාපන ක්‍රියාවලියක් පවතී
එමෙන් ම පූර්ණ ප්‍රතිස්ථාපනයෙන් ගනු ලබන්නේ 110 MB තැටි ඉඩ ප්‍රමාණයක් වීමත්,ආරම්භක යාවත්කාලින කිරීම මිනිත්තු 5 ත් 10 ත් අතර සිදු වීම තවත් වැදගත් කමක් වෙයි
කතෘවරයා හදුනාගත් පරිදි මයික්‍රොසොෆ්ට් සික්‍යුරිටි එසෙන්ශල් මගින් වින්ඩෝස් යාවත්කාලින කිරිම් ද පුර්ණ ස්වයංක්‍රිය තත්වයට පත් කරන අතර එමගින් ස්වයංක්‍රිය භාගත කිරීම් සහ යාවත්කාලින වීම් ප්‍රතිස්ථාපනය වීම ද සිදු වෙයි
කෙසේ වුවද මෙම ක්‍රියාවලිය පාලක පුවරුව මගින් ක්‍රියාවිරහිත කළ හැක
ප්‍රතිස්ථාපනයෙන් කරදරකාරී ආසාධිත පද්දති 12 ක් මත සාර්ථක වෙයි
සමහර පුර්ණ සුපරික්සනයන් පැයකට වඩා වැඩි කාලයක් ආසාධිත පද්දති සදහා ගනු ලබයි
කෙසේ වෙතත් සුපිරිසිදු පද්දති සුපරික්සනය මිනිත්තු 35 ක කාලයක් තුළ සිදු කරයි
PC මැගසින් මගින් පැවැත් වු පරීක්‍ෂණයක් මගින්  මයික්‍රොසොෆ්ට් සික්‍යුරිටි එසෙන්ශල්හි බීටා සංස්කරණය ඉතා අසතුටුදායක බව පැවසුවත් අවසන් නිළ නිකුතුව කැපී පෙනෙන ලෙස වැඩි දියුණු වී ඇති බව AV-test
org මගින් පැවැත් වු පරීක්‍ෂණයෙන් පිළිගෙන තිබේ
PC මැගසින් හි කතෘ නීල් රුබන්කින් (Niel Rubenking) ට අනුව පැවති ඉල්ලුම මත ඔහු විසින් සිදු කළ සුපරික්සයේ දී මයික්‍රොසොෆ්ට් සික්‍යුරිටි එසෙන්ශල් බීටා සංස්කරණය මගින් කරදරකාරී මෘදුකාංග නියැදියේන් සියයට 89 ක් හදුනා ගෙන ඇති අතර වාණිජමය කීලොගර්ස් (keyloggers) සියයට 30 ක් ද රූට්කිට්(Rootkits) සියයට 67 ක් සහ ස්කෙයාවෙයාර්(scareware) සියයට 50 ක් අදාළ නියැදි වලින් හදුනා ගෙන ඇත
මෙම වසරේ ඔක්තෝබර් මස අවසානයේ දි AV
org මගින් පවත්වනු ලැබු අත්හදා බැලිම් මාලාවකින් පසු නිළ වශයෙන් ප්‍රකාශිත සංස්කරණයෙහි මයික්‍රොසොෆ්ට් සික්‍යුරිටි එසෙන්ශල් මගින් අනාවරනය කර ගත් සහ අල්ලාගත් පරිගණක වයිරස, පරිගණක වොර්ම්ස් (Coputer Worms) සහ ට්‍රොජන් අශ්වයා මෘදුකාංග ප්‍රතිශතය සියයට 98.44 ක් වන්නේ එම මුළු මෘදුකාංග 545,034 අතරිණි
එමෙන් ම 90.95 ක ප්‍රතිශතයක් 14,222 ක චරපුරුශ සහ ඇඩිවෙයාර් නියැදියෙන් ද හදුනා ගැනිමට සමත් විය
තවද 25ක් වු පරීක්‍ෂිත රූට්කිට් සියල්ලම හදුනා ගැනිමට සමත් විය
සම්මාන
2010 වර්ශයේ මයික්‍රොසොෆ්ට් සික්‍යුරිටි එසෙන්ශල් PC ඇඩ්වයිසර් හොඳම නිදහස් මෘදුකාංගයට හිමි සම්මානය දිනා ගන්නා ලදී
පසුව 2010 දෙසැම්බර් මස දී AV-Comparatives
org මගින් මයික්‍රොසොෆ්ට් සික්‍යුරිටි එසෙන්ශල් පළමු නිකුතුව සදහා, හදුනා නොගත් කරදරකාරී මෘදුකාංග සියයට 50ක් කලින් අනාවරණය කර දීම වෙනුවෙන් ලෝකඩ පදක්කමින් ද අවම වැරදි භාවිතය වෙනුවෙන් රීදි  පදක්කමින් ද සමස්ථ කාර්ය සාදනය වෙනුවෙන් ලෝකඩ පදක්කමින් ද පිදුම් ලබන ලදී
මයික්‍රොසොෆ්ට් සික්‍යුරිටි එසෙන්ශල් දෙවන නිකුතුව නිදහස් කරනු ලැබුවේ ඉන් කෙට් කළකට පසුව ය
2011 ජුනි මස 8 දා  PC ඇඩ්වයිසර් හි හොඳම නිදහස් ආරක්‍ෂක කට්ටල පහ තුලට  මයික්‍රොසොෆ්ට් සික්‍යුරිටි එසෙන්ශල් දෙවන නිකුතුව  ඇතුලත් වුනු අතර එහි අනෙකුත් ආරක්‍ෂක පද්දති වුයේ අවාස්ට් සික්ස් ෆ්‍රි එඩිශන්, කොමොඩො ඇන්ටිවයිරස් 5.4 , AVG  ඇන්ටිවයිරස් 2011 සහ බිට්ඩිෆෙන්ඩර් ටෝටල් සික්‍යුරිටි  2012 බීටා සංස්කරනය යි
වෙළදපොළ කොටස
ආරම්හක නිකුතුවෙන් පසු 2010 වර්ශයේ සැප්තැම්බර් මස 29 දින වන විට මයික්‍රොසොෆ්ට් සික්‍යුරිටි එසෙන්ශල් මිලියන 30 ජනතාවක් අතරට යෑමට සමත් විය
2011 ජුනි මස OPSWAT මගින් ප්‍රකාශිත ආරක්‍ෂක ව්‍යාපාර වෙළඳපොල කොටස් විශ්ලෙෂණ වාර්ථාවෙහි සදහන් ආකාරයට මයික්‍රොසොෆ්ට් සික්‍යුරිටි එසෙන්ශල් ලොව ජනප්‍රියම ප්‍රති-වයිරස මෘදුකාංගය බවට පත් වෙමින් තිබේ
එම වාර්ථාවට අනුව මයික්‍රොසොෆ්ට් සික්‍යුරිටි එසෙන්ශල් සතුව 10.66% ක් ලෝක වෙළදපොලෙහි ද 15.68% උතුරු ඇමෙරිකානු වෙළදපොලෙහි ද හිමි කර ගෙන තිබේ
එම වාර්ථාවෙන්ම මයික්‍රොසොෆ්ට් සමාගම උතුරු ඇමෙරිකාවේ ප්‍රති-වයිරස  වෙළෙන්දන්ගෙන් ප්‍රථම ස්ථානයට නම් කර ඇත්තේ ඔවුන් 17.07% වෙළඳපොල කොටසක් හිමි කර ගෙන ඇති බැවිනි
එමන් ම මුළු ලෝකයෙන් ම  ප්‍රති-වයිරස වෙළදාමෙන් සිව් වැනි ස්ථානයට ඔවුන් නම් කර තිබේ
මෙම වාර්ථාව විශ්ලේෂණය කළ PC වර්ල්ඩ් හි ජෝන් ඩුන් සදහන් කරන පරිදි නිදහස් ප්‍රති-වයිරස මෘදුකාංග භාවිතයෙහි කිසියම් අළුත් නැඹුරුතාවයක් පෙන්නුම් කරයි
"මෙම සියල්ලටම පසුව නිදහස් ප්‍රති-වයිරස අළුත් පෙනුමෙන් ඔබ වටා වසර ගණනාවක් පවතින විට ඉතා අඩු නැඹුරුතාවයක් මිල දී ගත යුතු මෘදුකාංග කෙරෙහි ඇති වනු ඇත
" ඔහු නම් කළ ආකාරයට මයික්‍රොසොෆ්ට් සික්‍යුරිටි එසෙන්ශලය මගින් මූලික අනුබලයක් පුද්ගලික පරිගණක භාවිතා කරන්නන්  නිදහස් ප්‍රති-වයිරස මෘදුකාංග තොරා ගැනීම කෙරෙහි ඇති කර තිබේ
2011 වර්ෂයේ සැප්තැම්බර් මස OPSWAT වාර්ථාව පෙන්වා දෙන ආකාරයට මයික්‍රොසොෆ්ට් සික්‍යුරිටි එසෙන්ශලය ලොව ජනප්‍රියම ප්‍රති-වයිරස මෘදුකාංගය බවට පත් වෙමින් තිබෙන අතර ඇමෙරිකාවේ ජනප්‍රියම මෘදුකාංගය ලෙස පවතිනු ඇත
වගකීම් විරහිත ප්‍රති-වයිරස මෘදුකාංග 
2010 වර්ශයේ පෙබරවාරි මාසයේ දී වංක මෘදුකාංග කට්ටලයක් තමන් විසින් ම සික්‍යුරිට් එසෙන්ශල් 2010 යනුවෙන් අන්තර්ජාලයේ පෙනී සිටියේය
මෙම කරදරකාරී මෘදුකාංගය හදුන්වා දෙනු ලැබුවේ ට්‍රෝජන් භාගතකරණය විසින් වන අතර එය නමින් හැර අන් කිසිදු අයුරකින් මයික්‍රොසොෆ්ට් සික්‍යුරිට් එසෙන්ශල් හා සමාන කමක් නොමැත
නැවත 2010 නොවැම්බර් මස මයික්‍රොසොෆ්ට් සික්‍යුරිට් එසෙන්ශල් 2011 නමින් පෙනි සිටියේ ය
වඩාත් අන්තරාදායක ආකෘතියකින් මෙම කරදරකාරී වංක මෘදුකාංගය පෙනී සිට්යේ 2010 ඔක්තෝබර් මාසයේ දීය
එවිට මෙය සැළසුම් කර තිබුණේ Rogue
Win32/FakePAV මගින් වන අතර එය මයික්‍රොසොෆ්ට් සික්‍යුරිට් එසෙන්ශල් හට ඉතාමත් ආසන්න පෙනුමෙන් යුක්ත වන බැවින් විවක්ෂණශීලී භාවිතා කරන්නන් පවා සමාජ මෙහෙයවීමෙන් (Social Engineering)කරදරකාරී මෘදුකාංගය හදුන්වා දෙමින් ඔවුන් ගේ පද්දතියට ඇතුල් කර ගැනීමට බල කර සිටී.මෙම මෘදුකාංගය මගින් වැඩසටහන් අවසන් කිරීමක් හෝ වලක්වාලීමක් සිදු කළ හැකි අතර එකිනෙකට වෙනස් මෘදුකාංග 156 ක් කෙරෙහි ක්‍රියාත්මක වෙයි
එය තුල රෙජිස්ට්‍රි එඩිටර්, කමාන්ඩ් ප්‍රොම්ට්, ඉන්ටර්නෙට් එක්ස්ලෝරා, මොසිල්ලා ෆයර්ෆොක්ස්, ඔපෙරා, සෆාරි, ගූගල් ක්‍රොම් සහ වෙනත් වෙබ් බ්‍ර්ව්සර් ද විද්‍යුත් තෑපෑල,අන්තර්ජාල පණිවුඩ සේවා, මීඩියා ප්ලේයර්ස් ප්‍රධාන තැනක් ගනී
සමාන්තර පරිගණනය (Parallel Computing) යනු පරිගණක ආශ්‍රිත ගණනය කිරීම් විශාල සංඛ්‍යාවක් එකවිට එකිනෙකට සමාන්තරව දියත් කිරීමයි
විශාල සහ සංකීර්ණ ප්‍රශ්නයක් කුඩා කොටස් වලට වෙන්කර ඒවා වෙන වෙනම සහ සමාන්තරව එක විට ගණනය කිරීම මගින් විසදා ගැනීම මෙහි ප්‍රධාන මූලධර්මයයි
සමාන්තර පරිගණනයේ ප්‍රභේද කීපයකි
ඒවා නම් බිටු මට්ටම (bit level), විධාන මට්ටම (instruction level), දත්ත (data) සහ ක්‍රියා අනුවර්තී වාදයයි (task parallelism)
ක්‍රියා අනුවර්තී වාදය දැනට බොහෝ කලක සිට භාවිතයේ තිබුනද එය ප්‍රධාන වශයෙන් යොදා ගැනුනේ අධි ක්‍රියාකාරි පරිගණක (high-performance computing) සදහා පමණි
එහෙත් පසුකලක එහි භාවිතය වර්ධනය වන්නට වූයේ සංඛ්‍යාත පරිමාණනය (frequency scaling) සදහා භෞතික සීමා ඇතිවූ බැවිනි
පරිගණක සදහා වැය වන ශක්ති ප්‍රමාණය (ඒ නිසා ජනනය වන තාපය) මෑත කාලීනව විශාල ලෙස සැලකිල්ලට ලක්වූ නිසා සමාන්තර පරිගණනය පරිගණක නිර්මාණ ශිල්පයේ සහ විශේෂයෙන්ම බහු හර දත්ත සකසන (multicore processor) සදහා ප්‍රමුඛතම න්‍යායක් බවට පත්විය
සමාන්තර පරිගණකවල දෘඩාංග, ක්‍රියා අනුවර්තීතාවය සදහා සහය දක්වන මට්ටම අනුව දළ ලෙස වර්ග කළහැක
පළමු වැන්න නම් බහු හර (milti-core) සහ බහු දත්ත සැකසුම් (multi-processor) ඒකක වැනි බහු දත්ත සැකසුම් මූලාශ්‍ර එක්කොට තනාඇති තනි පරිගණක වේ
දෙවැන්න නම් පොකුරු පරිගණක (clusters), විශාල ප්‍රමාණයේ සමාන්තර පරිගණනය (Massive parallel processing) සහ කොට්ටාශ පරිගණනය (grid computing) වැනි පරිගණන උපාංග රාශියක් එක්කොට තැනූ ප්‍රභල පරිගණක යන්ත්‍ර වේ
මීට අමතරව සමහර සාමාන්‍ය පරිගණන කටයුතු වේගවත්ව සිදුකරගැනීම සදහා සාම්ප්‍රදායික පරිගණක සමග විශේෂිත සමාන්තර පරිගණන නිර්මාණශිල්ප එක්කර ක්‍රීයාත්මක කිරීමද සිදුකරයි
සමාන්තර පරිගණන වැඩසටහන් ලිවීම සාමාන්‍ය අනුක්‍රමික වැඩසටහන් ලිවීමට වඩා ඉතා අපහසු වේ
මෙයට හේතුව නම් සමාන්තර පරිගණනයේදී වියහැකි මෘදුකාංග දෝෂ කීපයක් හදුනාගෙන ඇති බැවිනි
උදාහරණයක් ලෙස තරඟකාරී තත්ත්වය (race condition) දැක්විය හැක
වෙන් කරන ලද කුඩා වැඩසටහන් කොටස්වල සන්නිවේදනය සහ සමමුහුර්තකරණය නිවැරදිව ඉටුකිරීම හොද සමාන්තර පරිගණන වැඩසටහනක් ලිවීමේ ප්‍රධාන අභියෝගය වේ
සමාන්තර පරිගණනය සදහා ලියන ලද වැඩසටහනක ලබාගතහැකි උපරිම වේගය අම්ඩාල් (Amdahl) ගේ නියමයට අනුකූල වේ
පසුබිම 
සාමාන්‍යයෙන් පරිගණක වැඩසටහන් ලියනු ලබන්නේ ශ්‍රේණිගත (Serial) ආකාරයෙනි
ගණිත ගැටලුවක් විසදීම සදහා ඇල්ගොරිතම ලියනු ලබන්නේ ශ්‍රේණිගතව ගලායන විධාන (Instruction) මාලාවක් ලෙසිනි
මෙම විධාන පරිගණකයේ මධ්‍යම සැකසුම් ඒකකයේදී (Central Processing Unit) සකසනු ලබයි
මෙහිදී එකවිට එක් විධානයක් පමණක් සකසනු ලබන අතර එය නිම වූ පසු අනෙක් විධානය සැලකිල්ලට ගනී
අනෙක් අතට ගත්විට සමාන්තර පරිගණනයේදි සිදුවන්නේ විධාන මාලාවක් සමාන්තරව එකවර විසදීමයි
මෙය සිදුකරනු ලබන්නේ මූලික ප්‍රශ්නයෙහි කුඩා කොටස් වෙන්කර එම වෙන් වෙන් කොටස් එකවර අනෙක් සමගාමී කොටස් ද සමග සැකසීමයි
මේ සදහා යොදාගන්න සැකසුම් මූලිකාංග විවිධාකාර වියහැකි අතර බහු දත්ත සැකසුම් ඒකක සහිත තනි පරිගණක, ජාලගත කරනලද පරිගණක, විශේෂිත දෘඩාංග හෝ මේවායින් එකවර කීපයක් යොදා ගතහැකිය
පරිගණකවල ප්‍රබලතාවය වැඩිකරගැනීම උදෙසා 1980 මැද භාගයේ සිට 2004 දක්වා වූ කාලයේදී ප්‍රමුඛ වූ ප්‍රධානතම සංකල්පය වූයේ සංඛ්‍යාත පරිමාණනයයි (Frequency scaling)
පරිගණක වැඩසටහනක ධාවන කාලය (Runtime) එහි විධාන සං‍ඛ්‍යාවේ සහ එක විධානයක් සැකසීම සදහා ගතවන මධ්‍යන්‍ය කාලයෙහි ගුණිතයක් ලෙස සැලකේ. අනෙක් සියලු කරුණු නියතයක් ලෙස ගත් විට මධ්‍යම සැකසුම් ඒකකයේ සංඛ්‍යාතය වැඩි කරන විට ඒකක කාලයකදී සකස් කළහැකි විධාන ප්‍රමාණයද ඉහළ යයි
මේ නිසා සංඛ්‍යාතය වැඩිකිරීම මගින් පරිගණක වැඩසටහනක ධාවන කාල අඩුකරගතහැකිය
මෙය සියළුම පරිගණක සම්බන්ද වැඩසටහන් සදහා සත්‍ය වේ
කෙසේ උවද පරිගණක චිපයක ශක්ති පරිභෝජනය සදහා සමීකරණය සලකා බලන්න
P = C  V2  F 
මෙහි P යනු ශක්තියද C යනු කාල චක්‍රයකදී වෙනස්වන ධාරිතාවයද (Capacitance) වේ
V යනු වෝල්ටීයතාවද (Voltage) F යනු දත්ත සකසනයේ සංඛ්‍යාතයද ( තප්පරයට චලන) වේ
මෙහි ආකාරයට දත්ත සකසනයක සංඛ්‍යාතය වැඩිකිරීම නිසා එය භාවිතා කරන ශක්ති ප්‍රමාණයද ඉහළ යයි
මෙසේ අධික ලෙස ශක්ති පරිභෝජනය කරන දත්ත සකසන කීපයක් 2004 වර්ශයේදී Intel සමාගම විසින් අත්හිටවනු ලැබීය
මෙසේ අත්හිටවනු ලැබූ Tejas සහ Jayhawk දත්ත සකසන සමගම ශක්ති පරිභෝජනය වැඩී කිරීම මගින් සංඛ්‍යාතය වැඩි කර පරිගණක වැටසටහන් වේගවත් කිරීමේ ක්‍රියාවලියද අවසන් විය
මූවර් ගේ නියමය (Moore's Law) යනු පරීක්ශණ සහ නිරීක්ශණ පාදක කරගෙන ඉදිරිපත් කරනලද සුප්‍රකට න්‍යායකි
එයින් කියවෙන්නේ සෑම මාස 18 ත් 24 ත් අතර කාලයකදී පරිගණක චිපයක අඩංගු කළහැකි ට්‍රාන්සිස්ටර ප්‍රමාණය දෙගුණයකින් ඉහළ යන බවයි. ශක්ති පරිභෝජනය සම්බන්දව ඉහත කීලෙස විවිධ ගැටලු ඇති වුවද 70 දශකයේදී ඉදිරිපත් කරනලද මුවර්ගේ නීතිය තවමත් එලෙසින්ම නොබිදී පවතී
සංඛ්‍යාත පරිමාණන සංකල්පය බිඳවැටීමත් සමගම දත්ත සැකසුම් ඒකක සදහා අළුතෙන් එක්කරන ට්‍රාන්සිස්ටර යොදා ගැනෙනුයේ සමාන්තර පරිගණනය සදහා අවශ්‍ය නව දෘඩාංග පරිගණක චිප වලට එක් කිරීම සදහායි
අම්ඩාල් (Amdahl)ගේ නීතිය සහ ගුස්ටැෆ්සන් (Gustafson)ගේ නීතිය 

පරිගණන සමාන්තරකරණය මගින් දත්ත සැකසීම වේගවත් කිරීමේ ක්‍රමයක් ලෙස දත්ත සකසන ඒකක ගණන දෙගුණ කිරීම මගින් වැඩසටහන් ධාවන කාලය අඩකින් අඩුකිරීම දැක්වියහැක
නැවත වාරයක් එසේ දෙගුණ කිරීම මගින් නැවතත් ධාවන කාලය අඩකින් අඩු කළහැකිය
එනම් රේඛීය (linear) ලෙස වේගවත් බව වැඩි කරගත හැකිය
කෙසේ නමුත් මෙසේ ප්‍රශස්ත මට්ටමකට වේගවත් කළහැකි වන්නේ සමාන්තර ඇල්ගොරිතම කීපයක් පමණි
බොහෝ ඇල්ගොරිතම මගින් ආසන්න ලෙස හෝ රේඛීය තත්ත්වයෙන් වේගවත් කිරීම් සිදුකරනු ලබන්නේ දත්ත සැකසුම් මූලිකාංග කීපයක් සදහා පමණි
ඉන්පසු දත්ත සැකසුම් මූලිකාංග ඒකක ප්‍රමාණය ඉහළ යත්ම එම රේඛීය භාවය කෙමෙන් ඒකාකාරී තත්වයකට පත්වේ
සමාන්තර පරිගණන වේදිකාව (parallel computing platform) සදහා විභව වේගවත් කිරීමේ සමීකරණය අම්ඩාල්ගේ නීතියයි
එය සූත්‍රකෘත කරනු ලැබූයේ 1960 දීයි
එමගින් කියවෙන ආකාරය අනුව ප්‍රධාන වැඩසටහනෙහි අඩංගු කුඩා සමාන්තරකරණය කළ නොහැකි කොටසක් නිසා සම්පූර්ණ වැඩසටහනේම වේගවත් කිරීම අඩාලවේ
විශාල ගණිතමය හෝ ඉන්ජිනේරුමය ගැටලුවක් විසදීම සදහා ලියනලද පරිගණක වැඩසටහන් වල සමාන්තරීකරණය කළහැකි වැඩසටහන් කොටස් මෙන්ම එසේ කළ නොහැකි කොටස් ද අඩංගු වේ
මෙසේ සමාන්තරගත කළනැහැකි කුඩා වැඩසටහනෙහි ධාවන කාල භාගය α නම් , එවිට

මගින් ලබාදෙනුයේ එම වැඩසටහනේ උපරිම සමාන්තරගතකරණ වේගයයි
වැඩසටහන සදහා අනුක්‍රමික කොටස 10% නම් එම වැඩසටහන සදහා ලබාගතහැකි වේගවත් බව දස ගුණයකට (‍x10) වඩා වැඩි කරගත නොහැක
එනම් ඉන්පසු කොපමන දත්ත සැකසුම් ඒකක තව තවත් එක්කලද ප්‍රතිඵලය එකම වේ
ඒ නිසා සමාන්තරගතව දත්ත සැකසුම් මූලිකාංග එක්කළ හැකි උපරිමයක් ඇත
ගුස්ටැෆ්සන් (Gustafson)ගේ නීතිය තවත් පරිගණනය සම්බන්ද නීතියකි
මෙය අම්ඩාල්ගේ නිතිය හා සමීපව සම්බන්ද වේ
එයින් කියවෙන පරිදි  සංඛ්‍යාවක් දත්ත සැකසුම් ඒකක සමග වැඩසටහනක් වේගවත් කිරීමේදී

අම්ඩාල්ගේ නීතියේ ආකාරයට අනුව ගන්නා උපකල්පනයක් නම් වැඩසටහනේ සමාන්තරගත කළ නොහැකි අනුක්‍රමික කොටසෙහි ධාවන කාලය, යොදා ගන්නා දත්ත සැකසුම් සංඛ්‍යාවෙන් ස්වාධීනය යන්නයි
එහෙත් මෙම උපකල්පනය ගුස්ටැෆ්සන්ගේ නීතියෙහි භාවිතා නොවේ
පරායත්තතාව (Dependencies) 

සමාන්තර පරිගණනය සදහා ඇල්ගොරිතම (parallel algorithms) සකස් කිරීමේදී අවශ්‍ය මූලික කරුණක් ලෙස දත්ත පරායත්තතාවය (data dependencies) අවබෝද කරගැනීම දැක්වියහැක
කිසිම වැඩසටහනකට තම දීර්ඝතම පරායත්ත ගණනය කිරීම් ශ්‍රේණියට වඩා වේගවත්ව වැඩසටහන නිමා කළ නොහැක (Critical path method)
කුමක් නිසාදයත් අනිත් ගණනය කිරීම් මත යැපෙන ගණනයකිරීම් පිළිවෙලින් එකිනෙක කළයුතු බැවිනි
එහෙත් බොහෝ ඇල්ගොරිතම වල මෙසේ එකිනෙකට දීර්ඝ ලෙස සම්බන්දිත ගණනය කිරීම් නොමැති නිසා ඒවා සමාන්තර ලෙස වෙන වෙනම ගණනය කළහැක
Pi සහ Pj වැඩසටහනක කොටස් දෙකක් ලෙස ගනිමු
මේවා බර්න්ස්ටගේ කොන්දේසි  (Bernstein's conditions) වලට අනුකූල වන්නේ එකිනෙකට ස්වාධීන හා සමාන්තරව ගණනය කළහැකිනම් පමණි
Pi, නම් Ii යනු සියලු ප්‍රධාන විචල්‍යයන්ද Oi යනු ප්‍රතිදානවේ
ඒ ආකරයෙන්ම Pj, P i සහ Pj එකිනෙකට ස්වාධීනවේ
මෙහි පළමු කොන්දේසිය උල්ලංගනය කිරීම නිසා ප්‍රවාහ පරායත්තතාවය ඇතිවේ (flow dependency)
පළමු ප්‍රකාශයේ පිළිතුරු දෙවැන්න මගින් භාවිතා කරයි
දෙවන ප්‍රකාශයෙන් ප්‍රති-පරායත්තතාවක් පෙන්නුම් කරයි
තුන්වන සහ අවසන් ප්‍රකාශයෙන් පෙන්වාදෙන්නේ ප්‍රතිදාන පරායත්තතාවයි. මෙම ප්‍රකාශ දෙක එකම ස්ථානයක සදහන් කළවිට අවසන් ප්‍රතිඵල ලැබිය යුත්තේ තර්කානුකූලව අවසානයේ සකසනය වූ ප්‍රකාශයයි
පහත දැක්වෙන සමීකරණය බලන්න, එමගින් විවිධ වූ පරායත්තතාවන් ආදර්ශනයකරයි
function Dep(a, b)
 2
= ab
 3
= 3c
 4
end function

මෙහි තුන්වන කණ්ඩය දෙස බලන්න, එය දෙවන කණ්ඩය නොමැතිව ගණනය කළනොහැක (සමාන්තරව වුවද කළ නොහැක), එයට හේතුව නම් දෙවන කණ්ඩයේ පිළිතුර තුන්වන කණ්ඩය සදහා අත්‍යාවශ්‍ය බැවිනි
එනම් එය ඉහත සදහන් කළ පළමු කොන්දේසිය උල්ලංගනය කරමින් ප්‍රවාහ පරායත්තතාවය ඇතිකරයි (flow dependency)
function NoDep(a, b)
 2
= 3b
 4
= a+b
 5
end function

මෙම උදාහරණයේදී කිසිදු පරායත්තතාවක් නොමැති නිසා මේවා සියල්ල එකවිට සමාන්තරව ගණනය කළහැක
බර්න්ස්ටෙන්ගේ කොන්දේසි අනුව දත්ත සකසන අතර මතකය හවුලේ බෙදාගැනීමක් සිදු නොකරයි
එහෙත් සමහර අවස්ථා වලදී එසේ බෙදාහැරීම වැදගත් වේ
semaphore (programming), barrier (computer science) සහ Synchronization (computer science) වැනි අවස්ථා
තරඟකාරී තත්වය (Race conditions), පොදු බැහැර කිරීම (Mutual Exclusion), සමමුහුර්තකරණය (Synchronization) සහ සමාන්තර අඩපනවීම (Parallel Slowdown) 

සමාන්තර පරිගණන වැඩසටහනක ඇති අනුකොටස් බොහෝ විට නූල් / Thread (computer science) නමින් හදුන්වයි. සමහර පරිගණක වැඩසටහන් මගින් ඊටත් වඩා කුඩා ඒකක වන තන්තු / Fiber (computer science) යොදාගනී
අනෙක් වැඩසටහන් වඩාත් විශාල අනු කොටස් වල්ගයක් වන සකසන Process (computing) යොදාගනී
එහෙත් බොහෝවිට සම්මතයක් ලෙස පරිගණක වැඩසටහන් වල අනුකොටස් ලෙස පිළිගන්නේ නූල් / thread ආකාරයෙනි
මෙම නූල් නිතරම ඒවා එකිනෙක හවුලේ තබාගන්නා විචල්‍ය / variable (programming) යාවත්කාලීන කිරීම සිදුකරයි
වැඩසටහන් දෙකක් අතර විධාන පහත ආකාරයෙන් විවිධ පිළිවෙලින් තිබියහැක
1B විධානය 1A සහ 3A අතරදී දත්ත සැකසුවහොත් හෝ 1A විධානය 1B සහ 3B අතර දත්ත සකස් කළහොත් වැඩසටහන වැරදි දත්ත නිපදවයි. මෙය තරඟකාරී තත්වය (Race conditions) නමින් හැදින්වේ
වැඩසටහන් ක්‍රමලේඛකයා විසින් අනිවාර්යයෙන් අගුලක් / Lock (computer science) මේ සදහා සකස්කළ යුතුවේ
එමහින් පොදු බැහැර කිරීමක් (Mutual Exclusion) සිදුවේ
මෙසේ අගුලක් / lock යනු ක්‍රමලේඛන භාෂා ඉදිකිරීමක් වන අතර එමගින් එක් නූලකට පමණක් විචල්‍යයක පාලනය සියතට ගෙන අනෙක් නූල් වලට එම විචල්‍යය කියවීම හෝ ලිවීමෙන් වලක්වා එය අගුල් දැමීමක් සිදුකරයි
මේ එවැනි අගුල් භාවිතා කර නැවත ලියනලද වැඩසටහනයි
මෙහිදී එක් නූලක් පමණක් සාර්ථකව විචල්‍ය V අගුලුලාගනී
අනෙක් නූල මෙහිදී ක්‍රියා විරහිත වන අතර එයට V විචල්‍යය නැවත අගුලු අරිනතුරු කියවීම හෝ ලිවීම කළ නොහැක
මෙම ක්‍රමය නිවැරදි වැඩසටහන් ක්‍රියාකාරීත්වයක් සදහා උදවු වුවද වැඩසටහන බෙහෙවින් මන්දගාමී කළහැක
මෙවැනි විචල්‍යයන් කීපයක් එකවර අගුලුලෑම සදහා යොදාගන්නා පරමාණුක නොවන (Atomic operation) වැඩසටහනක් සම්පූර්ණයෙන් ඇනහිටීමක් උවද වියහැක (deadlock)
පරමාණුක අගුලුලෑමක් මගින් එකවර විචල්‍ය කීපයක් අගුලු ලෑම කළහැකි අතර එකදු විචල්‍යයක් හෝ එසේ අගුලු ලෑම කළනොහැකි නම් එය කිසිදු විචල්‍යයක් අගුලු ලෑමෙන් වැලකී සිටියි
මෙවැනි අවස්ථාවකදී නූලට තම කටයුතු සම්පූර්ණ කළනොහැකි නිසා සම්පූර්ණ වැඩසටහනම අඩපණ වේ
බොහෝ සමාන්තර පරිගණන වැඩසටහන් සදහා ඒවායේ අනුකොටස් සමමුහුර්තකරණය අවශ්‍යවේ
මෙහිදී පරිගණන බාදකයක් (barrier) යෙදවීම කළයුතු වේ
මෙම බාදක බොහෝ විට මෘදුකාංග අගුලු භාවිතයෙන් ස්ථාපනය කරයි
සියළුම සමාන්තරකරණයන් මගින් වේගවත් බව ලැබෙන්නේද නැත
සාමාන්‍යයෙන් යම් කාර්යයක් කොටස් වලට බෙදා වෙන්කළ විට ඒවා එකිනෙක සන්නිවේදනයේදී යොදාගන්නා කාලයද ඉහළ යයි
මේ නිසා සමහර අවස්ථා වලදී ගැටලු විසදීමට ගතවන කාලයට වඩා වැඩි කාලයක් මෙසේ සන්නිවේදන කටයුතු සදහා වැයවියහැක
මෙසේ අතිරේක සමාන්තරකරණය නිසා වැඩසටහන් වල සිදුවන අඩපනවීම සමාන්තර අඩපනවීම නමින් හදුන්වයි (Parallel Slowdown)
මෘදු මුහුණත (Fine-grained), රළු මුහුණත (coarse-grained) සහ අපහසුතා සමාන්තරකරණය (embarrassing parallelism) 

පරිගණක වැඩසටහන් බොහෝ විට ඒවායේ අනුකොටස් එකිනෙක සමමුහුර්තකරණය කිරීම කොතරම් ඉක්මනින් කළයුතුද යන්න අනුව වර්ගීකරණය කරයි
මෘදු මුහුණත (Fine-grained) වර්ගයේ වැඩසටහන් වල අනුකොටස් අතර තප්පරයකට කීපවරක් සමමුහුර්ත කිරීම් කළයුතු අතර රළු මුහුණත (coarse-grained) වර්ගයේ වැඩසටහන් සදහා එසේ තප්පරයකට කීපවරක් සමමුහුර්තකරණය අවශ්‍ය නොවේ
අපහසුතා සමාන්තරකරණය (embarrassing parallelism) වර්ගයේ වැඩසටහන් ඉතා කලාතුරකින් සමමුහුර්තකරණය කරන අතර සමහරවිට එසේ කිරීමක් කිසිවිටෙකවත් අවශ්‍ය නොවේ
සංස්ථිතික ආකෘති (Consistency models) 

සමාන්තර පරිගණනය සදහා යොදා ගන්නා ක්‍රමලේඛන භාෂා සහ දෘඩාංග සදහා සංස්ථිතික ආකෘතියක් තිබීම වැදගත් වේ
මෙම ආකෘතිය මගින් පරිගණක මතකය මෙහෙයවිය යුතු ආකාරය පිළිබඳව සහ ප්‍රතිඵල දියයුතු ආකාරය පිළිබඳව නීති සහ කොන්දේසි සකසයි
සංස්ථිතික ආකෘති අතර මුලින්ම පැමිණි ආකෘති වලින් එකක් ලෙස ලෙස්ලි ලැම්පෝර්ට්ගේ (Leslie Lamport) අනුක්‍රමික සංස්ථිතික ආකෘතිය (sequential consistency) හැදින්විය හැක
අනුක්‍රමික සංස්ථිතිය යනු සමාන්තර පරිගණන වැඩසටහනක කොටසක් වන අතර එමගින් ලැබෙන ප්‍රතිඵල අනුක්‍රමික පරිගණක වැඩසටහනක ප්‍රතිඵල වලට සමාන වේ
මෘදුකාංග ගණුදෙණුකාර මතකය යනු සංස්ථිතික ආකෘතියෙහි බහුලව භාවිතාවන අකාරයකි
මෘදුකාංග ගණුදෙණුකාර මතකය මගින් දත්ත කළමනාකරණ පද්දතියෙන් (Database management system) තාවකාලිකව තොරතුරු ලබාගනී
මෙසේ තොරතුරු/ දත්ත ලබාගැනීම සදහා පරමාණුක ගනුදෙනු (atomic transactions) සදහා වූ සංකල්පය යොදාගනී
ෆ්ලින්ගේ වර්ගීකරනය (Flynn's taxonomy) 

සමාන්තර පරිගණක සහ අනුක්‍රමික පරිගණක සදහා මුලින්ම වර්ගීකරණයක් ඉදිරිපත් කරනලද්දේ මයිකල් ෆ්ලින් (Michael J
Flynn) විසිනි
එය ෆ්ලින්ගේ වර්ගීකරණය නමින් හැදින්වේ
ඔහු ඒවා වර්ගීකරනය කරන ලද්දේ ඒවා භාවිතයට ගන්නා විධාන ගණන අනුවයි. එනම් එම විධාන භාවිත කරන්නේ ඒකීය දත්ත කට්ටලද නැතහොත් බහු දත්ත කට්ටලද යන්න මතයි
The single-instruction-single-data (SISD) යන වර්ගීකරණය අදාල වන්නේ මුල් කාලීන අනුක්‍රමික වැඩසටහන් සදහායි
The single-instruction-multiple-data (SIMD) වර්ගීකරණය අනුව එකම මෙහෙයුමක් පුන පුනා භාවිතයෙන් විශාල දත්ත ප්‍රමාණයක් සකසනය කිරීම මෙහිදී සිදුවේ
මේවා බහුලව භාවිතා වන්නේ ඒකීය සැකසුම් (signal processing) වැඩසටහන් වලයි
Multiple-instruction-single-data (MISD) යනු ඉතා කළාතුරකින් යොදාගන්නා වර්ගීකරණයක් වන අතර වැඩසටහන් කීපයක් මගින් පමණක් මෙය යොදාගනී
Multiple-instruction-multiple-data (MIMD) යන වැඩසටහන් සමාන්තර පරිගණනයේ බහුලවම යෙදෙන වැඩසටහන් වර්ගය වේ
අනුවර්තී වාදයේ ප්‍රභේද

බිටු මට්ටමේ අනුවර්තී වාදය (Bit-level parallelism) 

1970 සිට 1986 වනතෙක් කාලය තුළ VLSI (very-large-scale integration) පරිගණක චිප වල පැමිණීමත් සමග පරිගණක නිර්මාණශිල්පයේ දියුණු වීම පරිගණක වචන විශාලත්වය (computer word size) දෙගුණ කිරීම මත තීරණය විය
එනම් දත්ත සකසනයකට එක් චක්‍රයක් සදහා මෙහෙයවිය හැකි තොරතුරු ප්‍රමාණය මත තීරණය විය
වචනයක විශාලත්වය වැඩි කිරීමත් සමග එමගින්  දත්ත සකසනය මගින් පිළිපැදියයුතු උපදෙස් ප්‍රමාණය අඩු විය
අතීතයේ සිට බිටු 4 (4-bit) ක්‍ෂුද්‍ර දත්ත සකසන බිටු 8 (8-bit) සහ බිටු 16ත් (16-bit)ඉන්පසු බිටු 32ත් (32-bit) භාවිතා කරන ක්‍ෂුද්‍ර දත්ත සකසනත් භාවිතයට පැමිණිනි
මෙම නැඹුරුව බිටු 32 ක්‍ෂුද්‍ර දත්ත සකසන හදුන්වාදීමත් සමග අවසන් විය
බිටු 32 වචන විශාලත්වය ඉන්පසු දශක දෙකක් තිස්සේම සම්මතයක් ලෙස පරිගණනයේදී භාවිත කළද මෑතකාලීනව පැමිණි බිටු 64 (64-bit) තාක්ෂණය (x86-64 architectures) මගින් බිටු 32 තාක්ෂණය අභිබවනු ලැබීය
විධාන මට්ටමේ අනුවර්තී වාදය (Instruction level parallelism) 

පරිගණක වැඩසටහනක් යනු කෙටියෙන් ගත්කළ විධාන ධාරාවක් දත්ත සැකසුම් ඒකකයක් මගින් සකස් කිරීමයි
මෙම විධාන නැවත පෙලගැස්වීමත් එක් කිරීමත් කර ලැබෙන ප්‍රතිථල වල වෙනසකින් තොරව සමාන්තරව ක්‍රියාකරවීම විධාන මට්ටමේ අනුවර්තී වාදය ලෙස හැදින්වේ
1980 දශකයේ මැද භාගයේ සිට 1990 දශකයේ මැදි භාගය දක්වා පරිගණක නිර්මාණශිල්පයේ කැපී පෙනෙන අංගයක් ලෙස මෙය හැදින්වියහැක
නවීන දත්ත සකසන සතුව අදියර කීපයකින් යුතු විධාන නල මාර්ග (instruction pipelines) දැකියහැක
මෙසේ ඇති සෑම අදියරකදීම දත්ත සකසනය මගින් කරන කාර්යය අදාල නල මාර්ගය අනුව වෙනස් වේ
N අදියරේ නල මාර්ග වලට N සං‍ඛ්‍යාවක් වෙනස් විධාන සමාප්තියේදී සටහන් කළහැක
මෙසේ නලමාර්ගකරනය සදහා හොදම උදාහරණයක් ලෙස RISC දත්ත සකසනය හැදින්වියහැක
මෙහි ක්‍රියාවලි අදියර 5 කින් යුතු විය
ඒවා නම් විධාන කැඳවීම, විකේත කිරීම, ක්‍රියාකාරී කරවීම, මතකයට ඇතුල් කිරීම සහ නැවත ලිවීමයි
(instruction fetch, decode, execute, memory access, and write back)
පෙන්ටියම් 4 වර්ගයේ දත්ත සකසන වල මෙසේ පියවර 35 අඩංගු විය
අදියර 5ක නලමාර්ගික සුපිරි අදිශ දත්ත සකසන (superscalar) වලට එක් චක්‍රයක් සදහා විධාන දෙකක් නිකුත් කළහැක
මේ නිසා ඕනෑම අදියරකදී විධාන දෙකක් තිබියහැක
මෙලෙස විධාන 10 දක්වා එකවිට සකසනය කළහැක
නලමාර්ගකරණය මගින් මෙහෙයවන විධාන මට්ටමේ අනුවර්තී වාදයට අමතරව සමහර දත්ත සැකසුම් ඒකක වලට එකවරකට විධාන එකකට වඩා දියහැක
මේවා සුපිරි අදිශ දත්ත සකසන ලෙස හදුන්වයි. මෙහිදී දත්ත වල පරායත්තතාවක් (data dependency) නොමැති නම් විධාන කන්ඩායම් ගතකළහැක
මෙසේ අනුක්‍රමණයකින් තොර විධාන මට්ටමේ අනුවර්තී වාදය ගොඩනැගියහැකි බහුලව යොදා ගන්නා ක්‍රම ශිල්ප දෙකක් ලෙස Scoreboard සහ Tomasulo යන ඇල්ගොරිතම හැදින්වියහැක
දත්ත අනුවර්තී වාදය (Data parallelism) 

දත්ත අනුවර්තී වාදය යනු ලූප සහිත වැඩසටහන් සදහා වන සමාන්තරකරණයකි
මෙමගින් එකිනෙකට වෙනස් පරිගණන මාර්ග හරහා සමාන්තර දත්ත පරිවහනය ඉලක්ක කරයි
ලූප (program loops) සමාන්තරකරණය මගින් විශාල දත්ත ආකෘති සදහා එකිනෙකට සමාන මෙහෙයුම් අනුක්‍රමණ දියත් කිරීම සිදුකරයි
විශාල වශයෙන් විද්‍යාත්මක සහ ඉන්ජිනේරු වැඩසටහන් ඉදිරිපත් කිරීම සදහා දත්ත අනුවර්තී වාදය යොදාගනී
ලූපයක් මගින් ගෙනයනු ලබන පරායත්තතාවය යනු ලූපීය අනුශ්‍රේණියකක් පෙර ප්‍රතිඵල මත රදාපැවතීමයි
මේ නිසා ලූපයක් මගින් ගෙනයනු ලබන පරායත්තතාවය මගින් සමාන්තරකරණය අඩාල කරයි
පහත දැක්වෙන pseudocode දෙස බලන්න
PREV1
= 0
 2
PREV2
= 1
 4
= PREV1 + PREV2
 6
= PREV2
 7
= CUR
 8
while (CUR < 10)

මෙම ලූපය සමාන්තරගත කළ නොහැක
එයට හේතුව නම් CUR , PREV2 සහ PREV1 මත රදා පවතින බැවිනි
මේ අයුරින් සෑම ප්‍රතිඵලයක්ම කලින් ප්‍රතිඵලය මත රදා පවතින නිසා මෙය සමාන්තරගත කළ නොහැක
මෙසේ ගැටලුවේ ප්‍රමාණය විශාල වන තරමට දත්ත අනුවර්තී වාදයද වැඩි වේ
ක්‍රියා අනුවර්තී වාදය (Task parallelism) 

ක්‍රියා අනුවර්තී වාදය යනු සමාන්තර පරිගණන වැඩසටහනක දැකියහැකි ගති ලක්ෂණයකි
එයින් කියවෙන්නේ එකම හෝ වෙන වෙනස් දත්ත කට්ටලයක් භාවිතයෙන් එකිනෙකට සම්පූර්ණයෙන් වෙනස් ගණනය කිරීම් කළහැකි බවයි. මෙය දත්ත සමාන්තරකරණයෙන් වෙනස් වන්නේ ඒවායේ සිදුවන්නේ එකම දත්ත කට්ටලයේ එකම ගණනය කිරීම් සිදුවන බැවිනි
වැඩ සමාන්තරකරණය සාමාන්‍යයෙන් ප්‍රශ්නයේ විශාලත්වය සමග වැඩි නොවේ
දෘඩාංග

මතකය සහ සන්නිවේදනය

සමාන්තර පරිගණක ප්‍රභේද (Classes of parallel computers) 

සමාන්තර පරිගණක ඒවායේ දෘඩාංග සමාන්තරකරණය සදහා දක්වන සගයෝගය මත වර්ග කීපයකට වෙන්කළ හැක
මෙම වර්ගීකරණය සාමාන්‍ය පරිගණක වර්ගීකරනයටද සමීප සබඳතා දක්වයි. උදාහරණ ලෙස කොට්ඨාශ පරිගණනය සමාන්තර පරිගණනයේ මෙන්ම සමමිතික පරිගණනයේදීද දැකියහැක
බහු හර පරිගණනය (Multicore computing) 

බහු හර දත්ත සකසනයක් තුළ දත්ත සැකසුම් ඒකක එකකට වඩා වැඩි ගණනක් එකම චිපයේ අඩංගු කර තනා ඇත
බහු හර (core) දත්ත සකසනයකට එකවර විධාන කීපයක් නිකුත්කළහැක
එමෙන්ම සෑම බහු හර දත්ත සකසනයකටම super-scalar  උපාංගයක් ලෙසද ක්‍රියා කළහැක
එනම් සෑම හරයකටම එකම විධාන ගලායාමකින්ම විධාන කට්ටල කීපයක් නිකුතකළ හැක
බහුනූල් පරිගණනය මෙම තාක්ශණයට කලින් පැවති ව්‍යාජ බහු හර තාක්ෂණයයි
SonyPlayStation 3 ක්‍රීඩා උපාංගය සදහා සකසන ලද IBM සමාගමේ Cell ක්‍ෂුද්‍ර සකසනය මෙසේ සකසනලද බහු හර සකසනයකි
සමමිතික බහුසකසනය (Symmetric multiprocessing) 

සමමිතික බහුසකසනයක් යනු එකම මතකයක් හවුලේ භාවිතයට ගන්නා එක සමාන දත්ත සකසන රාශියක එකතුවකි
මෙහි තාක්ශණික ශිල්පයට (bus architectures) අනුව දත්ත සලසන 32 කට වැඩි ගණනක් එකිනෙක සම්බන්ද කළනොහැක
මෙසේ විශාල දත්ත සැකසුම් ගණනක් යොදා නොගන්නා නිසාත් විශාල පරිගණක මගින් ලබාගන්නා කලාප පළල අඩු නිසාත් මේවා වියදම් කරන මුදලේ ප්‍රමාණය අනුව ඉතා කාර්යක්‍ෂම වේ
ව්‍යාප්ත පරිගණනය (Distributed computing) 

ව්‍යාප්ත පරිගණක (නොහොත් ව්‍යාප්ත මතක බහු දත්ත සකසන) යනු දත්ත සකසනයන් එකිනෙක ජාලගත කරනලද ව්‍යාප්ත මතක පරිගණක පද්දති වේ
මේවා විශාල භූගෝලීය ප්‍රදේශයක පතුරවාලිය හැකිය
පොකුරු පරිගණනය (Cluster computing) 

පරිගණක පොකුරක් යනු එකිනෙකට ලිහින්ව සම්බන්දිත එක්ව වැඩ කරන පරිගණක රාශියක එකතුවකි
පොකුරු පරිගණනයේදී ස්වාධීන පරිගණක කීපයක් එකිනෙක ජාලගත කර ඇති අතර ඒවාට යොදන භාරය නිසි ලෙස තුලනය කිරීමට (load balancing) නම් එම පරිගණක සමමිතික නොවියයුතුය
ප්‍රචලිතම පොකුරු පරිගණක වර්ගය Beowulf නම් පොකුරු පරිගණකයයි
වාණිජ පරිගණක කීපයක් (commercial off-the-shelf) TCP/IP Ethernet වර්ගයේ ප්‍රාදේශීය ජාලයකට (local area network) සම්බන්ද කිරීමෙන් මෙම ජාල තනා ඇත
මෙම තාක්ෂණය දියුණු කරන ලද්දේ Thomas Sterling සහ Donald Becker විසිනි
ලොව වේගවත්ම සුපිරි පරිගණක 500 (TOP500) අතරින් අති බහුතරය මෙසේ පොකුරු පරිගණක ලෙස සැකසූ සුපිරි පරිගණක වේ
විශාලිත සමාන්තර පරිගණනය (Massive parallel processing) 

විශාලිත සමාන්තර දත්ත සකසනයක් යනු ජාලගත කරනලද  දත්ත සකසන රාශියක් සහිත තනි පරිගණකයකි
පොකුරු පරිගණකවල ලක්ශණ රාශියක් මෙම පරිගණක විශේෂයේද දැකියහැක
එහෙත් පොකුරු පරිගණනයේදී මෙන් නොව විශාලිත සමාන්තර පරිගණකවල විශේෂිත වූ සම්බන්දක ජාල දැකියහැක
එමෙන්ම මේවා පොකුරු පරිගණන පද්දති වලට වඩා විශාල වේ
දත්ත සැකසුම් ඒකක 100 කට වඩා විශාල සංඛ්‍යාවක් ඇති අතර සෑම දත්ත සකසනයක් සදහාම මෙහෙයුම් පද්දතියක් සහ වැඩසටහන් වෙන වෙනම අඩංගු වේ
මේවායේ සෑම උප පද්දතියක්ම එකිනෙකට අධිවේගීව සම්බන්ද වී ඇත
කොට්ටාශ පරිගණනය (Grid computing) 

කොට්ටාශ පරිගණනය යනු සමාන්තර පරිගණනයේ වඩාත්ම පැතිරුන අවස්ථාවයි. මෙහිදී සිදුවන්නේ යම් දෙනලද ගැටලුවක් නිරාකරණය සදහා අන්තර්ජාලය ඔස්සේ පරිගණක රාශියක් ජාලගත වී සන්නිවේදනය කිරීමයි
එහෙත් අන්තර්ජාල පහසුකම් වල ඇති අඩු කලාප පළල නිසාත් අධික ගුප්තතාවය (latency) නිසාත් විශාල ප්‍රමාණයේ සමාන්තරික ප්‍රශ්න (embarrassingly parallel) සදහා පමණක් මෙම ක්‍රමය යොදාගනී
කොට්ටාශ පරිගණන වැඩසටහන් විශාල සංඛ්‍යාවක් අතරින් SETI@home සහ  Folding@Home ව්‍යාපෘතීන් වඩාත් ප්‍රකට ඒවායි
බොහෝ කොට්ටාශ පරිගණන වැඩසටහන් මගින් යෙදුම් සහ පද්ධති මෘදුකාංග අතර අතරමැදියෙකු ලෙස ක්‍රියා කරන මෘදුකාංග (middleware) තම කටයුතු පහසු කරගැනීමට යොදාගනී
මේවා පරිගණක මෙහෙයුම් පද්දතිය සහ වැඩසටහන් අතර අතමැදියෙකු ලෙස ක්‍රියා කරමින් ජාලගත සම්පත් කළමනාකරණය සහ මෘදුකාංග අතුරුමුහුණත් ප්‍රමිතිගත කිරීම සිදුකරයි
කොට්ටාශ පරිගණනය සදහා යොදාගන්නා බහුලතම middleware වැඩසටහන Berkeley Open Infrastructure for Network Computing (BOINC) නම් වේ
විශේෂිත සමාන්තර පරිගණනය (Specialized parallel computers) 

සමාන්තර පරිගණන ක්ෂේත්‍රයේ යම් කොටසකට පමණක් විශේෂිත වූ සමාන්තර පරිගණන උපකරණද ඇත
ඒවා තමන්ට විශේෂිත වූ විෂය පථයක ගැටලු නිරාකරණය සදහා විශේෂිත වී ඇත
Reconfigurable computing with field-programmable gate arrays 

නැවත සැකසියහැකි පරිගණනය (Reconfigurable computing) යනු field-programmable gate array (FPGA) හි භාවිතයකි
FPGA මගින් යම් ඉලක්කගත කර්යයක් සඳහා තමන් විසින්ම යලි තම පරිපථ සකසා ගැනීම සිදුකරයි
FPGA උපකරණ ක්‍රමලේඛනය කිරීම සදහා VHDL හෝ Verilog වැනි දෘඩාංග විස්තරකරණ (hardware description languages) භාෂා යොදාගනී
කෙසේ වෙතත් එම ක්‍රමලේඛන භාෂා වලින් ක්‍රමලේඛනය කිරීම ඉතා වෙහෙසකාරී වියහැක
මේ නිසා සමාගම් කීපයක් මගින් C සිට HDL යා කරන ක්‍රමලේඛන භාෂා කීපයක් සාදනලදී
C ක්‍රමලේඛන භාෂාව බොහෝ දෙනාට හුරුපුරුදු නිසා මෙම නව භාෂාව මගින් ක්‍රමලේඛනය කිරීම පසු විය
මෙසේ සාදන ලද භාෂා අතරින් ප්‍රචලිත භාෂා අතර Mitrion-C, Impulse C, DIME-C, සහ Handel-C ප්‍රමුඛවේ
AMD සමාගම මගින් එහි HyperTransport තාක්ෂණය තෙවන පාර්ශව සදහා විවෘත කිරීමත් සමගම අධි කාර්යසාධක නැවත සකස් කළහැකි පරිගණනය තවත් දියුණුවක් ලැබීය
ග්‍රැෆික දත්ත සකසන භාවිතයෙන් පොදු අරමුණු සදහා පරිගණනය (GPGPU) 

General-purpose computing on graphics processing units (GPGPU)

ග්‍රැෆික දත්ත සකසන භාවිතයෙන් පොදු අරමුණු සදහා පරිගණනය යනු මෑතකාලීනව බෙහෙවින් ප්‍රකට වූ පරිගණක ඉන්ජිනේරු ගවේශණයකි
ග්‍රැෆික දත්ත සකසන විශේෂයෙන්ම සකසා ඇත්තේ ග්‍රැෆික දත්ත සකසනය සදහායි
දත්ත සමාන්තරව මෙහෙයවීමට, විශේෂයෙන්ම රේඛීය වීජ ගණිතයේ (linear algebra matrix)එන මෙහෙයුම් සඳහා ග්‍රැෆික දත්ත සකසන භාවිතවේ